Syv løslades på grund af fejl i teledata | Version2\nFrederik Marcher Hansen Onsdag, 21. august 2019 - 10:28 8\nRigsadvokatens instruks om midlertidigt at indstille brugen af historiske teleoplysninger som beviser i straffesager medfører nu, at syv varetægtsfængslede i en større narkosag fra Jylland er blevet løsladt.\nDe syv er blandt de første, som løslades på grund af den generelle sag om fejl i politiets teledata. De har siddet varetægtsfængslet siden slutningen af februar.\n»De er løsladt på baggrund af de nye instrukser i forhold til brugen af teledata. Alle er dog fortsat tiltalt i sagen, og vi forventer ikke, at deres løsladelse vil få afgørende betydning for sagens udfald«, skriver Morten Rasmussen i en sms til Politiken.\nVersion2 har tidligere skrevet om, hvordan Rigspolitiets it-system har lavet fejl, når det har konverteret geografiske oplysninger om telemasters placering.\nOg denne fejl betyder, at det midlertidigt ikke vil være muligt at bruge teledata som bevis til brug for domfældelse eller som grundlag for at varetægtsfængsle mistænkte.\nArtiklen er opdateret for at understrege, at der er tale om, at løsladelsen finder sted som følge af den generelle sag om fejl i politiets teledata.\n23. aug 2019 Forsvarsminister garanterer: Ingen kan læse TDC over skulderen i Bukarest\n19. aug 2019 Når data lyver - teledata\n03. jul 2019 Ny justitsminister kræver kulegravning i sag om politiets teledata\n#1 Rasmus Thomsen 21. august 2019 - 13:17\n-Hvorfor var de så varetægtsfængslet?\n-Hvorfor er de løsladt nu, med artiklens præmis at rigsadvokaten har indstillet brugen af teleoplysninger(?), når retsplejeloven krav for varetægtsfængsel er antagelsens, at tiltalte vil besværliggøre efterforskningen, fx ved at fjerne beviser?\n-Hvilken mulighed har tiltalte efter sin løsladelse, for at påvirke telefonoplysninger, som han ikke havde tidligere (under varetægsfængslingen)?\n#2 Dan Christensen 21. august 2019 - 14:11\nJeg tænker man også bliver varetægtsfængslet hvis dommeren mener at der er så mange betydlige beviser, at man er så godt som dømt. Ex, du står og peger en pistol på en politibetjent. Men efter som teledata'en nu ikke kunne bruges som betydlig bevis, skal de løslades.... Det er mit bud uden at være inde i love osv. Men jeg er ening med dig i, at man bør stille sprøgsmål om hvorfor de varetægtfængsler på baggrund af teledata.\n#3 Lars Skovlund 21. august 2019 - 14:24\nnår retsplejeloven krav for varetægtsfængsel er antagelsens, at tiltalte vil besværliggøre efterforskningen, fx ved at fjerne beviser?\nI dette tilfælde skete der varetægtsfængsling med henvisning til "retshåndhævelsesprincippet" selvom han ikke er dømt. Mon ikke man i den anden sag har brugt samme "princip" men har måttet afstå efter bevisernes vægt er draget i tvivl.\n#4 Bjarne Nielsen 21. august 2019 - 14:32\nNu er jeg ikke juridisk trænet, men udover at argumentationen stadig skal kunne "holde i byretten" nu også uden at behøve at henvise til teledata, så er der også den mulighed at man vurderer at sagen bliver så forsinket, at det ikke er proportionalt at varetægtsfængsle.\n#5 Michael Fjeldsted 21. august 2019 - 18:52\nDet der sker nu er en hel masse udsættelser af retsager fordi anklager nu skal have tid til at bygge sagen op uden teledata. Selvom anklageren måske "bare" skal have udsat en uge eller to så er det ikke muligt da byretten (og de 2 andre mere) nemt kan være fyldt op et halvt år frem og det bliver sikkert kun værre med alle de sager der skal gå om.\nDerfor er man nu nødt til at løslade dem der kan komme til at sidde længere varetægtsfængslet end hvad deres sigtelse kan give af straf og det er netop tilfældet med disse 7.\nSå det er ikke fordi at de 7 ender uden dom - sagen mod dem skal bare bygges op uden teledata.\n#6 Knud Larsen 21. august 2019 - 22:20\nBekymrende hvis dette ene bortfaldne\nBevis var væretgrundlaget. Der må da være noget bedre\n#7 Lars Skovlund 22. august 2019 - 09:12\nSlet. Det var ikke den sag der var tale om.\n#8 Jan Heisterberg 22. august 2019 - 21:58\nArtiklens overskrift og indledning er fejlagtig\nSkammeligt at sådanne fejl slipper igennem den redaktionelle kontrol.\nSager er, at der er "mistanke om" ....


Usb-a Til Usb-c Adapter Kabel - Han-til-han - 0,5 M - Sort → Køb billigt her - Gucca.dk\nMan skal aldrig gå ned på USB kabler. Derfor er det vigtigt at de er i god kvalitet til en god pris. Det er præcis hvad dette USB kabel giver dig. Kablet forbinder USB A til USB C, der passer ind... Læs mere.\nMan skal aldrig gå ned på USB kabler. Derfor er det vigtigt at de er i god kvalitet til en god pris. Det er præcis hvad dette USB kabel giver dig. Kablet forbinder USB A til USB C, der passer ind i samtlige telefoner og tablets.\nSikkerheden i Internethandel anser vi som essentiel, og den er naturligvis altid i fokus hos Gucca.dk. For at give dig tryghed når du køber hos Gucca, anvender vi naturligvis kun en NETS godkendt løsning for Internetbetaling. Så når du handler og betaler via Internettet hos Gucca.dk, er det sikkert.\nNår vi siger 30 dages fuld returret, så mener vi det naturligvis på alle vores varer. Kort sagt medfører det, at hvis du af en eller flere grunde ikke måtte ønske at beholde din vare, så kan du med god samvittighed returnere den uønskede vare til os, og så refunderer vi pengene til dig. Inden du sender din returvare tilbage, er det en fordel, hvis du først tager kontakt til os.\nSom kunde hos Gucca, skal du selvfølgelig ikke vente for længe på dit produkt. Vi leverer sikkert og hurtigt. Indenfor 1-2 hverdage vil du modtage din vare. Det eneste som kan udskyde leveringen, er, hvis den mod vores forventning ikke er på lager. Lagerstatus fremgår altid tydeligt i webshoppen under hver vare. Har du spørgsmål til leveringstid eller lagerstatus, så er det en god ide, at du sender en e-mail eller ringer til os.\nHos Gucca.dk har du mange forskellige betalingsmuligheder at vælge iblandt. Du skal selvfølgelig benytte den betalingsmulighed, der passer dig bedst. Uanset hvilke af vores betalingsmetoder du vælger, kan du altid købe trygt og sikkert hos os. Du ser alle betalingsmuligheder her. Benytter du kreditkort, giver det dig den fordel, at pengene først trækkes fra din konto, den dag din vare sendes afsted til dig.\nOpstår der tvivl eller spørgsmål til Gucca.dk, er du velkommen til at tage fat i os. Du kan sende e-mail eller ringe til os alle hverdage imellem klokken 10-15, og vi sidder altid klar til at give dig kvalificeret assistance med godt humør og smil på læben.\nNår du har købt dine produkter, kan du altid spore ordren, og vide hvornår du modtager den. Når du har gennemført dit køb, kan du tilgå din egen ordreside. På din ordreside kan du følge med i, hvornår dine produkter sendes afsted fra vores lager. Og i det øjeblik vi afsender dine varer, får du en e-mail med leveringsinformation fra os.\nDin anmeldelse af Usb-A Til Usb-C Adapter Kabel - Han-Til-Han - 0,5 M - Sort\nproduct_stock_yes product_offer_no product_preorder_no\tproduct_buyable_yes product_group_kabler path__forside path__elektronik path__kabler path__usb path__kabler path__usb path__nanocable path__usbatilusbcadapterkabelhantilhan0,5msort


Allahs have | Det Danske Filminstitut\nSvend Aage Lorentz, Danmark, 1960\nTv program, første af serie på fire, om Golflandene. I programmet skildres hvordan traditionelle livsformer viger for moderne livsformer. Trods omfattende sociale og kulturelle forandringer er kvinderne stadig usynlige i gadebilledet. Det er stadig muligt at leve et simpelt liv langs Golfens vande der er rig på fisk. I ørkenen rejser beduiner rundt, men hvor længe endnu? Jagten på Bahreins fortid ledes af den danske arkæolog P.V. Glob, der graver i ørkenen. Han graver efter paradisets have og er omgivet af sheikhernes skønne, frodige haver. Programmet spår, at meget af dette vil forsvinde i moderniseringen og industrialiseringens navn.\nTV-serie fra Kuwait og Bahrain. Titler på episoder:\nAllahs have, Den vidunderlige lampe, Fodnoter i sandet og Når vi konvojen.


Qhubeka-boss: Vi vender tilbage | Feltet.dk\n25. januar 2022 13:52Foto: Feltet.dk\nChefen for det nu lukkede WorldTour-hold Team Qhubeka NextHash, Douglas Ryder, har håb for, at det sydafrikanske mandskab kan vende tilbage i 2023, dog ikke på WorldTouren.\nQhubeka-boss: Etapen er for udbryderne - Claeys og Lindeman kan sidde med\nDet sydafrikanske WorldTour-hold Team Qhubeka NextHash er en saga blot, efter det ikke lykkedes holdet og chefen Douglas Ryder at finde en ny sponsor i tide til 2022-sæsonen.\nI et stort interview med CyclingTips fortæller Ryder dog, at cykelsporten næppe har set det sidste til ham eller mandskabet, der inden lukningen havde eksisteret i 14 sæsoner på forskellige niveauer.\n"Jeg tror, vi har en masse håb for at vende tilbage i 2023 med et Prokontinentalhold [ProTeam, red.]," udtaler han. "Jeg er utroligt trist over, at vi ikke fandt en partner, der kunne tage kampen sammen med holdet, en betydelig partner at få ombord - bare for at fortsætte holdet som andendivisionshold, ikke engang et førstedivisionshold [WorldTour-hold, red,] i 2022."\nHan beretter samtidigt, at han og Qhubeka-holdet bestemt ikke opgav uden kamp.\n"Vi talte med 200 firmaer, gik igennem 10 sportsmarketingagenturer, og vi klarede os godt i 2021," siger han.\nKontinentalhold som fundament\nI 2022 vil Douglas Ryder fokusere på at videreudvikle kontinentalholdet Team Qhubeka, som fra 2016 og frem til og med 2021 har fungeret som udviklingshold for Qhubekas WorldTour-mandskab.\n"I 2022 vil vi løfte infrastrukturen på vores kontinentalhold. Det er et af de bedste kontinentalhold i verden," vurderer Ryder.\nMed kontinentalholdet som fundament afviser Ryder muligheden for, at Team Qhubeka kan blive et WorldTour-hold i 2023, da de ganske enkelt vil være for langt bagude i forhold til alle de ProTeams, der har samlet ranglistepoint de seneste sæsoner.\n"Vi vil fokusere på at samle midlerne til at blive et Prokontinentalhold [ProTeam, red.] i 2023, med intentionen om at prøve at komme tilbage på WorldTouren i 2026. Det er ligesom vejen frem," siger den 50-årige sydafrikaner.\nDermed håber han på at gentage historien om det nu lukkede Team Qhubeka NextHash, der ligeledes arbejdede sig op fra at være et kontinentalhold til at blive en del af WorldTouren.\nRyder påpeger samtidigt, at Qhubeka-organisationen er mere end blot et cykelhold.\n"Hvis man ser på diversitet, inklusion, racelighed, mulighed og håb - så har vi sat hak ved dem alle og har gjort det i mange år. Så Qhubeka er ikke bare et kontinentalhold, det er en bevægelse for enhver cykelfan og person, der gerne vil associeres med den og være en del af den," slutter han.\nDanskerhold opgiver jagten på en hovedsponsor


Sand Farum pristjek » Store besparelser\nVarerne der vises på den her liste blev søgt frem af vores søgemekaniske. Denne har effektivt ledt tusindvis af tilbud for at finde de af de varer der har den tætteste relation til sand, og som den derfor skønner at du vil kunne lide.\nUdover den Google-søgning du lavede har algoritmen i øvrigt medregnet vendinger, som den vurderer at øvrige søgende ofte bruger i relation til det, eksempelvis jørgen sand og singing sand foruden formuleringer som sand tv eller sand for sale.\nDen information bruger robotten som ekstra inspiration for at kunne vise de mest aktuelle produkter. Det kan også ses at øvrige brugere leder efter sand sten, mikkel sand samt sække til sand. Den viden har robot-søgeren også brugt til, at finde vej igennem millioner af produkter.\nI øvrigt viser vores data, at søgefraserne må man tage sand fra stranden, akvarie sand og sand shirts er meget almindelige, og som følge heraf er de ligeledes taget med af søgerobotten nøjagtig som søgningerne sandkasse med sand, under the sand 2015 og anette sand. Vores forhåbning er utvivlsomt at vi ikke skuffede dig med de præsenterede produkter, og at bare et enkelt af disse kan bruges.\nSand anskaffes fra moderne e-shops, eksempelvis Bauhaus.dk, Bygma.dk, DavidsenShop.dk, JemogFix.dk, XL-Byg.dk, Silvan.dk, 10-4.dk og Stark.dk.\nEn del internet selskaber udlover i øjeblikket en række forskellige leveringsmodeller. En af dem der er mest populær er i dag pakkeshops, fordi det giver dig fuld fleksibilitet til at hente de købte produkter i Farum når der er mulighed for det. Denne er nemlig i høj grad problemfri, samt ofte også den mest prisbevidste mulighed for levering.\nDu kunne omvendt prøve at bestille varerne til levering til hvor du bor i Farum eller til dit arbejde. Den bliver i mange tilfælde en smule dyrere, men tillige særligt nem. Den prisbilligste leveringsudgave vil dog altid være at du selv henter pakken, men det stiller krav om at du fysisk befinder dig i kort afstand af sand webbutikkens bopæl.\nLeveringsdygtigheden kan i nogle tilfælde være ekstremt relevant om vi mangler sandet inden for kort tid, og i det øjemed er det uden tvivl vigtigt at vi undersøger leveringstidspunktet for Farum ved den pågældende vare.\nEn række internet forhandlere giver 1 dags levering i Farum på deres primære varenumre, men det er påkrævet at handlen gemmenføres inden et konkret klokkeslæt, med hensynstagen til at de har udsigt til at kunne nå at få sandet ud af døren før lagerpersonalet drager hjemad.\nFlere sand online forretninger yder portofri fragt, men ofte er det forudsat at du bestiller for et fastslået beløb. Alternativt skal man snuppe den billigste mulighed for levering, hvilket typisk vil være at få fragtfirmaet til at bringe sandet til et udleveringssted.\nSand til Farum\nDet er jo efterhånden ret nemt for os alle at søge information om priser på sand fra forskellige online webshops, og herved har en hel del online forretninger i Farum ikke kunne lade være med at nedskære priserne på sand kolossalt, og endda nogle gange sikre fragt uden beregning.\nDerfor kan det alligevel blive lønnende at undersøge nogle forskellige e-forhandlere nær Farum efter rabat på sand inden du handler, så man er tryg ved at indhente den bedste pris.\nMan skal trods alt ikke glemme, at såfremt en shop reklamerer sand i Farum for en salgspris der kan ses som mystisk attraktiv, burde det i nogle tilfælde være et signal om en uoprigtig e-forretning. Køb med betalingskort er dog omfattet af en orden, der dækker os overfor bedrageriske online firmaer.\nVi anbefaler kortbetalinger eller betalinger med mobilen. Alternativt burde du drage fordel af en afbetalingsløsning på sandet som fx ViaBill, i tilfælde af at du vil afbetale pengene ude i fremtiden.\nFør nogen shopper sand i en online forretning i Farum kunne de utvivlsomt gennemløbe virksomhedens forretningsbetingelser, dog er det gerne ikke særlig spændende.\nEt nemmere alternativ er at undersøge hvorvidt e-forretningen i Farum er godkendt af e-mærket, grundet at det kan være et billede på at e-forretningen forstår de officielle regler, tillige med at internet webshoppen tit revideres af specialister der har meget erfaring med reglerne. Desuden tilbydes du chance for at få bistand, såfremt du oplever besvær med sandet ved din bestilling.\nForuden dette er det en hjælp at køberen er obs på de mest relevante reglementer der kan influere på handlen, som eksempelvis hvilken byttepolitik på sand online firmaet tilsikrer. Her er det virkelig relevant, at man stadigvæk beholder sin kvittering på e-mail, så man når som helst kan eftervise handlen, ligegyldigt om man leder efter en vare til en dame eller herre.\nInternet shops i Farum\nTrustpilot indebærer flere nyttige chancer for at gennemstøve en hel del tidligere sand forbrugeres betragtninger og på grund af dette er det anbefalelsesværdigt, at du læser netshoppens kritik inden du køber.\nFacebook bringer dig tilsvarende ultra ønskværdige chancer for at få indblik i sand e-forhandlerens troværdighed. Foruden det ses en række internet foretagender som giver kunderne mulighed for at frembringe en kritik af ordreforløbet, hvilket på samme måde burde drages fordel af til at afveje hvor glade kunderne er.\nHjemmesiden er finansieret af indtægter fra reklamer. Vi har et fast samarbejde med massevis af online webshops i form af at vi introducerer deres produkter, og får kommission i tilfælde af at vores brugere laver en transaktion.\nAnvisninger vedrørende produkter og internet shops ajourføres hyppigt, men vi kan ikke garantere imod rettelser der måtte være udarbejdet efter sidste opdatering af sidens oplysninger.\nSand Farum – Få 1000 kg sand leveret til Mosekrogen i Farum


Overraskelse: PL-klub tæt på 74-årig manager | Tipsbladet.dk\nPremier League Victor Risager 25. Januar. 2022 kl. 06:24\nOverraskelse: PL-klub tæt på 74-årig manager\nRoy Hodgson er meget tæt på at gøre comeback i Premier League, lader det til.\nAf Victor Risager 25. Januar. 2022 kl. 06:24\nWatford fyrede mandag aften Claudio Ranieri som cheftræner efter blot tre måneder, og ifølge engelske medier har de allerde afløseren klar. Og det bliver en noget overraskende hyring, de laver.\nIfølge Sky Sports og flere andre medier bliver 74-årige Roy Hodgson med al sandsynlighed ny cheftræner hos Watford.\nRoy Hodgson stoppede i sommer som cheftræner for Crystal Palace efter fire år i klubben, og her var der rygter om, at den legendariske manager stoppede karrieren. Han var dog ikke selv klar til at melde så endegyldigt ud:\n- Jeg stopper virkelig i klubben og skal væk fra fodbold for et stykke tid. Men hvem ved, hvad fremtiden bringer, sagde den i dag 74-årige manager ifølge Standard tilbage i maj.\nOg fremtiden ser altså ud til at bringe et job hos Watford.\nHvis rygterne taler sandt, skal Roy Hodgson forsøge at sikre Watford overlevelse i Premier League i denne sæson. Aktuelt er klubben næstsidst i Premier League, hvor de blot har 14 point efter 20 kampe og ikke har vundet siden november.\nRoy Hodgson har en fortid hos blandt andre Malmö FF, Inter, FCK og Liverpool.\nFrank Arnesen chokerer: Ingen kan forklare det\nTen Hag genindfører Ferguson-regler i United\nMedie: Brøndby er lun på Real Madrid-angriber\nRygtebørsen: Chelsea vil hente stjerne-parade\nFrank Arnesen bekræfter Manchester United-aftale\nKritiserer Superligaen: Savner at blive henrykt\nSousa om AaB-skifte: Det er den største forskel\nMedier: Han har besluttet sig for PSG-skifte\nNewcastle laver stort indkøb\nEx-Superliga-profil skifter klub for 13. gang\nBo Henriksen om første år: Det er jo interessant\nUsikker Esbjerg-fremtid: Vi venter og ser\nAvis: Ny klub tilslutter sig Andreas Maxsø-jagt\nEkitike-handel kollapser: Latterlige krav\nAvis: Storklub præsenterer dansker i weekenden\nMedie: Teemu Pukki vil skifte klub\nDansker udlejes til League One-klub: En no-brainer\nDBU efter Qatar-besøg: Reformer er ikke rullet ud\nBabayan om Cypern-nedtur: Handlede ikke om fodbold\nForlader dansk klub: Rykker til Tyskland\nInge Andre Olsen: Her kigger vi efter forstærkning\nMedie: Neymar-exit bliver voldsomt dyrt for PSG\nAC Horsens afviser OB'er: Det savner de\nOB henter ung angriber: Har bombet som U17-spiller\n“Hold da kæft, det er fandeme mange penge”\nAaB droppede førstevalg: Her er den nye U19-træner\nMedie: Nu jagter Chelsea dyr Inter-stjerne\n15 års fred: Nu vil Real Madrid på rov i Atletico\nRevser Jürgen Klopp: Han har jamret i årevis\nMedie: Madrid lader stjerne gå - Liverpool lurer\nSe billedet: Man City-stjerne tæt på Arsenal\nMichael Hemmingsen bliver træner i 1. division\nMedier: Chelsea jagter stjerne - koster 893 mio.\nRystet eks-Liverpool-spiller: Forbyd det!\nMedie: Dyster fremtid venter Max Meyer\nSur dansker nægter at spille: Vil tvinge sig væk\nEr et emne i FCM: Vi må se, hvordan det ender\nChok-stop i dansk klub: Det kommer ud af det blå\nVille til udlandet: Men så opstod muligheden i FCM\nMedie: Duo kan koste Man Utd en milliard kroner\nFCM bekræfter: Henter dansk stopper\n- Simon Adingra er et fund for de penge\nRykker FC Midtjylland-spiller til Asien?\n- Frenkie ønsker at blive i Barca\nMedie: Tottenham jagter Everton-duo\nOvervejer at bruge Wahid Faghir i stor byttehandel


Inspiration til årets juleservietter - shoppen-aalborg.dk\nInspiration til årets juleservietter\nSe hvordan du nemt kan lave årets juleservietter med tilhørende bordkort.\nStart med at rulle servietten sammen.\nKom lakridser eller andre godter i en lille pose.\nBøj servietten, kom lidt grene ved og bind posen omkring.\nSkriv et bordkort og bind det omkring.\nInspiration til julens til og fra mærkerVinterudsalg


avforlaget.dk - Jagten på den elvte indsigt\nHjem>Selvhjælp > Jagten på den elvte indsigt\nVare nr.: CD22228\nUndertitel: Shambhalas hemmelighed\nSpilletid: 8 time(r) 48 minutter\nI Tibets fjerne sneklædte bjergegne ligger samfundet Shambhala. Her findes viden, der i århundreder er blevet holdt hemmelig - og en indsigt, som kan få dybtgående indflydelse på...\n1.441,00 Ekskl. moms\nMit liv som barbar, mp3-cd\nI Tibets fjerne sneklædte bjergegne ligger samfundet Shambhala. Her findes viden, der i århundreder er blevet holdt hemmelig - og en indsigt, som kan få dybtgående indflydelse på, hvordan vi hver især lever vores liv.\nRejsen mod Shambhala begynder med et barns ord og visionen af en gammel ven. Disse vage hints og en kraftfuld synkronicitet fører fortælleren og læseren til Kathmandu, Nepal og videre til Lhasa i Tibet. I et stormfuldt snelandskab med barske bjerge lever den tibetanske sekt, som beskytter de ældgamle, mystiske legender - mundtligt overleverede instruktioner, som beskriver de indre forandringer, der skal til, før vi kan nå frem til Shambhala. På vejen indvies vi bl.a. i bønnens potentiale, som nu også videnskaben anerkender har indflydelse på konkrete fysiske hændelser.\nJagten på den elvte indsigt ligger i forlængelse af James Redfields andre bøger og uddyber hermed de tidligere indsigter. Er du åben for dette eventyr, vil oplevelsen udvide din verden og give dig indsigt til at kanalisere dine tanker og ønsker ind i en dynamisk kraft, som vil hjælpe dig til at befri dit eget liv, forbedre andres og aktivt forandre verden.


Passiv Investering | Fisher Investments Norden\nPassiv investering – hvor svært kan det være?\nFisher Investments Norden forklarer fordele og ulemper ved passiv investering og fremhæver nogle forhold, der er vigtige at overveje, før man vælger denne investeringsstrategi.\naf Fisher Investments Norden, 03-12-2019\nBlandt investorer hersker der ofte tvivl om, hvad passiv investering egentlig er. En af de mest almindelige misforståelser er, at man tror, at passiv betyder, at man ikke træffer aktive investeringsbeslutninger. En anden misforståelse er, at passiv investering er en let investeringsform for investorerne. Passiv investering har imidlertid flere facetter og er sværere at udføre, end nogle investorer tror.\nFør vi begynder at se nærmere på fordele og ulemper ved passiv investering, er det på sin plads at foretage en klar afgrænsning af begrebet. Til det formål vil vi først se på en investeringsstil, der opfattes som det modsatte – en aktiv porteføljeforvaltning.\nHvis man investerer med en aktiv strategi, køber eller sælger porteføljeforvalterne værdipapirer med det formål at slå et udvalgt indeks, som man sammenligner sig med – kaldet et benchmark. Modsat er passiv forvaltning en strategi, som typisk går ud på, at investorerne prøver at lægge deres investeringer så tæt som muligt på et udvalgt indeks.\nSom det også fremgår nedenfor, er definitionerne selvfølgelig ikke altid skarpt afgrænsede. Eksempelvis er det at vælge en passiv strategi eller beslutte at følge et bestemt indeks i sig selv aktive beslutninger. Der er også en lang række andre beslutninger, der skal tages, hvis man vælger at investere passivt: Skal man lægge sig op ad aktier eller obligationer? Skal man vælge et benchmarkindeks, der dækker ens eget land, eller skal man vælge et globalt indeks? Hvilke ændringer skal man foretage i sine investeringer, hvis målene ændrer sig med tiden?\nEn passiv investeringsstrategi begynder altid med mindst ét aktivt valg. Dette valg skal overvejes nøje, og højst sandsynligt er det en fordel at få professionel rådgivning.\nPassiv investering – hvad er argumentet?\nHypotesen er meget enkel: Det er svært at slå et bestemt indeks, og derfor er det bedre at investere passivt i markedet og vente. Ofte forsøger investorerne at gøre det ved at vælge en afdeling eller flere produkter i en investeringsforening. Set over længere tid giver de langsigtede investeringer stort set det samme afkast som det valgte indeks, og forhåbningen er, at det er bedre, end hvis man havde valgt en aktiv investeringsstrategi. Der er nemlig større sandsynlighed for, at investorer, der vælger en aktiv strategi, træffer flere dårlige beslutninger end gode og derfor klarer sig betydeligt dårligere end deres benchmarkindeks. Passive investeringsprodukter kan altså være billigere end aktiv formueforvaltning, og de besparelser kan godt løbe op.\nPassiv investering – hvordan ser virkeligheden ud?\nSelv om vi ser bort fra det faktum, at det at vælge et indeks, som man vil følge, er en aktiv beslutning, er det efter vores opfattelse kun få, der er passive længe nok. Dermed høster de ikke de skitserede fordele og oplever ikke, at deres "fingrene væk"-investeringsstrategi giver det forventede afkast.\nHvorfor er det så svært at holde fast ved en passiv strategi? Som det første skal nævnes, at det normalt er let at købe og sælge passive investeringer. Selv om likviditeten er en fordel under de rigtige omstændigheder, kan det blive den enkelte investors ulykke, og der kan være en fristelse til at handle aktivt med sine investeringer på en måde, der ikke er hensigtsmæssig ved en overvejende passiv investeringsstrategi.\nUanset hvor fast besluttet en langsigtet investor fra begyndelsen er på at holde fast ved en passiv investeringsstrategi, er det svært at undgå at sælge ud på et faldende marked – en fremgangsmåde, der kan betyde, at man går glip af stigningen på det efterfølgende bull-marked. Tilsvarende kan det være svært for investorerne ikke at blive tiltrukket af begejstringen for en ombejlet sektor – f.eks. teknologiaktier i 1990'erne. Det er let at blive fanget af tilsyneladende tegn på vækst. Vi kan eksempelvis forestille os en investor, der ser sig selv som passiv, men ændrer sit benchmark fra et bredt, globalt indeks til et indeks, der dækker en bestemt populær branche. Tingene kan ændre sig meget hurtigt, og hvis den pågældende populære branche går ned, er der risiko for at opleve større udsving end med et bredere indeks. På længere sigt kan det øge risikoen for, at man ikke når de opstillede investeringsmål.\nPassive investorer kan altså ende med at træffe aktive beslutninger ved at ændre deres benchmark og forsøge at forudsige markedet. Hvis man så rammer forkert, kan det betyde, at porteføljen komme til at halte langt efter markedet. Det ville ikke være noget stort problem, hvis passive investorer rent faktisk formåede at forblive passive, men problemet er, at investorerne er mennesker, der ofte handler på baggrund af følelser.\nHvis man skal modstå denne fristelse, skal man kunne sætte sig ud over almenmenneskelige psykologiske faktorer. Hvis man vil undgå beslutninger baseret på følelser ved overdreven begejstring eller udsving, ser vi det som den bedste løsning at få hjælp fra en erfaren investeringsekspert, der kan hjælpe gennem støjen og bidrage til at fastholde kursen på tidspunkter, hvor man er fristet til at handle kortsigtet. Desværre er selv det ikke altid så let, som det ser ud.\nAlle tror, de skiller sig ud\nDet er let at komme til at tro, at man ikke er som de andre investorer, og at man godt kan holde fast i den passive strategi, man oprindeligt har valgt, selv om andre ikke gør det. Virkeligheden er bare, at alle har det på den måde. Den amerikanske virksomhed DALBAR Inc. udfører markedsundersøgelser, og i virksomhedens årlige rapport The Quantitative Analysis of Investor Behavior (QAIB) sammenlignes afkastet på aktie- og obligationsmarkedet med afkastet for den gennemsnitlige amerikanske investor i investeringsforeninger set over de seneste 25 år. Undersøgelsen blev foretaget blandt amerikanske investorer, men vi tror, at den menneskelige adfærd, der påvises, er den samme i alle lande og blandt forskellige typer investorer. I rapporten, der dækker perioden frem til 31. december 2017, fremhæves følgende:\n"Dataene viser, at den gennemsnitlige investor i investeringsforeninger ikke er blevet i markedet længe nok til, at den langsigtede strategi er ført ud i livet. Faktisk har investoren typisk kun været i markedet i en del af markedscyklussen."\nOg hvad er så den vigtigste årsag til det? Ifølge (QAIB) er det psykologiske faktorer, der udløser aktivitet på de forkerte tidspunkter. Uanset om det er modvilje mod at acceptere tab eller misforstået optimisme, er menneskets følelsesbetonede natur ikke et godt udgangspunkt for naturlig investering eller prioritering af langsigtede investeringer.\nFisher Investments kan hjælpe med gennemgå din portefølje og holde dig på sporet\nFisher Investments Norden kan udføre en komplet gennemgang af din portefølje og derefter give dig investeringsrådgivning. Vi kigger blandt andet på spørgsmålet om, hvorvidt dine investeringsbeslutninger og fordelingen af aktiver stemmer overens med dine langsigtede mål og fremtidige behov for indtægt og forbrug, og om der er overlap mellem de underliggende aktiver i porteføljen. Vi kan udføre en teknisk analyse af din handelsstrategi og lægge en overordnet investeringsplan, der er skræddersyet til dine mål.


SF: Ole Sohn er offer for hetz\n24/11/2011 KL. 13:16\n»Mere patetisk bliver det ikke,« siger Søren Pind om anklager om hetz fra SF.\nJyllands-Posten, Søren Espersen og Søren Pind er i gang med en »helt urimelig hetz« mod Ole Sohn.\nOg nu bør det stoppe.\nSådan lyder det fra SF, der på partiets officielle Facebook-side skriver, at Ole Sohn »klart« har lagt »sin fortid bag sig«.\n»Ole Sohn har fortalt om sin fortid utallige gange. Og det som Søren Pind og Søren Espersen har gang i, ja, det minder om en hetz. For uanset, hvad der kommer frem, så vil de fortsætte med alle mulige beskyldninger. Uden at kunne bevise noget,« siger Jesper Petersen, politisk ordfører i SF, til jp.dk.\nOgså Jyllands-Posten er med i hetzen, mener Jesper Petersen.\nEr andre med i denne hetz?\n»Det, jeg mener er, at Ole Sohn har fortalt om dette adskillige gange før. Og er kommet videre. Det bør andre også gøre,« siger han.\nSøren Pind, udenrigspolitisk ordfører for Venstre, siger, at »mere patetisk bliver det ikke«.\n»Jeg konstaterer, at selv Politiken har haft spalterne fulde af kritiske artikler. At Politikens tegner Ronald Als har lavet en ondsindet tegning af Ole Sohn. At Ekstra Bladet har skrevet en leder fyldt med anklager om misinformation. At Berlingske Tidende har skrevet store artikler. Og nu prøver man så at lægge endnu et røgslør ud i sagen ved at pege på Søren Espersen, Jyllands-Posten og mig,« siger Søren Pind til jp.dk.\nHan opfordrer Ole Sohn til at lægge alt frem.\n»SF må vænne sig til, at når man sidder i regeringen, så duer intet andet end sandheden. Så skal svesken på disken. Og hvis de ikke kan finde ud af det, så skal de være hjerteligt velkommen tilbage i oppositionen,« siger Søren Pind.\nDF: Latterlige anklager\nSøren Espersen, udenrigspolitisk ordfører for Dansk Folkeparti, kalder anklagerne om hetz for »latterlige«.\n»Folketinget er regeringens vagthund. Vi har en forpligtelse til at tage sådan noget som dette alvorligt, når der bliver rejst tvivl om, hvorvidt han (Ole Sohn, red.) udgør en sikkerhedsrisiko,« siger Søren Espersen til jp.dk.\nEspersen afviser, at de borgerlige politikere har været for hårde ved Ole Sohn.\n»Han kender betingelserne, og han er ikke nogen sart porcelænsfigur. Det drejer sig om, hvorvidt vi kan stole på regeringen. Og han har en forpligtigelse til at overbevise Folketinget om, at vi kan stole på ham. I stedet skifter han hele tiden forklaringer,« siger Søren Espersen.\nJyllands-Posten har i adskillige artikler undersøgt forholdene, da Ole Sohn var formand for Danmarks Kommunistiske Parti, DKP i slutningen af 1980’erne og – ifølge flere vidner – modtog kontanter til partiet fra Moskva.\nOle Sohn har erkendt, at der kom penge til DKP fra Moskva gennem overfakturering fra et trykkeri, men afviser blankt, at der kom sorte penge i såkaldte »brune konvolutter«.\nJesper Petersen, mener, at det »til en vis grad« er »fair nok,« at der er en diskussion af sagerne om SF-ministerens fortid.\n»Men der er intet nyt kommet frem, der svækker tillid til Ole Sohn,« siger Jesper Petersen.\nFøler du dig overbevist om, at der ikke er mere i historierne om de brune konvolutter?\n»Det har jeg svært ved at forholde mig til – jeg var utroligt ung, mens det skulle have foregået. Men spekulationerne har været der hele tiden, og det har Ole Sohn så afvist. Der er intet nyt kommet frem. Man burde rette fokus mod fremtiden og ikke fortiden,« siger Jesper Petersen.\nOnsdag sagde SF-formand Villy Søvndal, at sagen om Ole Sohn formentlig har »skadet regeringen«.\n»Den tager fokus væk fra det gode, vi er i gang med, også i finansloven: Nemlig at sætte gang i beskæftigelsen, sikre bedre sundhedsforhold. Så det er altid ærgerligt, men jeg håber også, at sagen snart slutter,« sagde Villy Søvndal.


25 års jubilæum: Jesper Holm | Mærkedage Kolding | jv.dk\n25 års jubilæum: Jesper Holm\nPubliceret 27. juli 2018 kl. 08:55\nJesper Holm, divisionschef, har 25 års jubilæum hos Alfa Laval Nordic.\nJesper Holm, Kolding, har onsdag 1. august 25 års jubilæum hos Alfa Laval LKM og har bl.a. to gange været udstationeret i USA.\n- Alfa Laval LKM var meget eftertragtet og kendt som det bedste sted at få en elevplads i Kolding. Konstateringen kommer fra Jesper Holm - og han er et godt eksempel på, at det passer, for august er det 25 år siden, at han startede som elev i Alfa Laval.\nHan fortæller, at der var et godt uddannelsesprogram, og så trak det også op, at der var mulighed for at komme til udlandet. Således fik han mulighed for at arbejde et halvt år i USA.\nJesper Holm er i dag divisionschef med ansvar for salg i Norden af produkter til bl.a. fødevareindustrier og spildevandshåndtering. Og både produktion af fødevarer og rensning af spildevand er områder, som der er stor fokus på og stor vækst inden for. Undervejs har han været godt omkring i forskellige job og bl.a. andet været kørende sælger, produktchef, salgschef og atter en tur i USA, hvor han i fem år var ansvarlig for service.\nHan er glad for de mange varierede opgaver gennem de 25 år, og peger på en fordel ved at skifte rundt i det samme firma: - Man skal være nysgerrig efter at prøve nye ting - men har også et fast holdepunkt, fordi man bygger videre på nogle af de ting man kan, siger han.\nJesper Holm har fuld fart på i fritiden, hvor han er ungdomsformand for fodboldspillerne i Nr. Bjert IF, han løber, spiller golf og bader i Kolding Fjord året rundt.\n20:50 Smed stor føring væk: Det føltes som et tabt point for KIF


Campingplads med vandland ved Gardasøen: ferieby med swimmingpools og vandland i Peschiera del Garda | Camping Bella Italia\nCamping Bella Italia glæder sig til at byde dig velkommen til vandlandet ved Gardasøen! Bassinerne er vores stolthed, et sted for daglig morskab og afslapning for alle vores gæster, som hos os bliver mødt af en stor ferieby med swimmingpools og så i Peschiera del Garda! Der er fem store bassiner, udstyret med rutchebaner, børneområde og en vandpaddehat.\nOpdag Bel Island eller kast dig ud i sjove lege for de mindste: rutchjebaner, vandfald, vanddyr og mange andre aktiviteter; ideelt for at kunne tilbringe lange dage med sjov i vandet i nogle af dagens varmeste timer.\nOg mens børnene morer sig med at svømme, altid under opsyn af vores opmærksomme livreddere, kan mor og far slappe af på Bel Beach, lille sandstrand udstyret med parasoller og strandstole (udstyr mod betaling) eller deltage i vores aquagym kurser.


FAQ - De ofte stilte spørgsmål\nVARER & STøRRELSE\nPå din ordrebekræftelse som du modtog kort efter dit køb, kan du se den forventede afsendelsestid på din ordre.\nHusk afsendelsestiden står som hverdage og du skal derfor ikke tælle weekender og helligdage med.\nKan i sende en del af min ordre? (Del-levering)\nVi kan ikke opdele din ordre i flere leveringer, men vi bestræber os hurtigst muligt på at sende din samlede bestilling. Du har mulighed for at kontakte vores kundeservice og annullere den vare du venter på, og herefter lægge en ny ordre på denne vare alene, hvis dette ønskes.\nJeg har lavet en fejl i min bestilling. Kan i nå at ændre min ordre?\nHvis du ikke har modtaget besked om at din ordre er pakket, kan det oftest godt lade sig gøre, men skynd dig at ring på +45 88 27 67 87.\nI har afsendt mine varer, men jeg har ikke modtaget min pakke. Hvad gør jeg?\nNormalt leveres din ordre 1-2 hverdage efter afsendelsen. Du har modtaget en e-mail fra os med et Track & Trace (sporingsnummer), hvor du med dette, kan spore din pakke og finde frem til hvor den befinder sig. Husk det er et krav, at du har navn på din postkasse. Skulle pakken alligevel ikke dukke op, beder vi dig kontakte os på info@army-star.eu, hvor vi kan hjælpe dig med det videre forløb.\nKan jeg bestille ved at ringe til jer?\nNej, du skal bestille via vores webshop.\nDu modtager din ordrebekræftelse inden for få minutter efter betalingen er godkendt. Har du ikke modtaget din ordrebekræftelse skal du tjekke din uønsket post / spam filter. Ligger din bekræftelse heller ikke der, så er det formentlig fordi du har indtastet din e-mail forkert og du skal derfor kontakte kundeservice på info@army-star.eu eller +45 88 27 67 87\n- ViaBill Del-betalning eller faktura\n- EAN Fakturering (Kun ved køb over 2000 kr. inkl. moms - kontakt kundeservice +45 88 27 67 87)\nHar du valgt betaling med betalingskort, hæver vi først pengene på din konto den dag vi afsender din ordre fra vores lager. Beløbet bliver i de fleste tilfælde reserveret på din konto med det samme. Det fremgår som oftest i din netbank, hvis beløbet er reserveret, og kan vises som "ikke tilgængeligt".\nHar du valgt betaling med Viabill opkræves første betaling den dag vi afsender din ordre.\nEr jeres betaling sikret?\nJa. Oplysninger du indtaster, er krypterede (SSL) og hverken Army Star eller tredje parter har mulighed for at læse dine betalingsinformation.\nDet kan du læse meget mere om, under Forsendelse og levering\nBemærk vi benytter afsendelsestid, og ikke leveringtid. Når du er inde på varen og vælger den farve og størrelse du ønsker, vil en afsendelsestid fremkomme lige over købsknappen på varen. Står der 1-2 hverdage er varen på lager og afsendes med det samme fra vores lager. Er afsendelsestiden længere, er varen på vej hjem fra den respektive leverandør og er derfor ikke på lager. Vi afsender alle ordrer hurtigst muligt og vi kan i få tilfælde optimere på afsendelsestiden.\nLeveringstiden er op til den transportør du vælger, GLS og Post Danmark leverer normalt inden for 1-2 hverdage\nNej, vi er udelukkende en internetshop og driver kun lager fra vores adresse. Det er ikke muligt at se, afhente, eller bytte varer på vores lager.\nHar i Track & Trace (sporingsnummer) på min ordre?\nJa, alle ordre har Track & Trace. Du modtager automatisk en e-mail med Track & Trace sidst på dagen hvor pakken afsendes.\nKan i ændre min adresse?\nHvis vi endnu ikke har pakket din ordre, kan det oftest godt lade sig gøre, men skynd dig at ring på +45 88 27 67 87\nLeverer i om lørdagen?\nNej, vi har pt. ingen transportører som ønsker at tilbyde lørdags levering.\nJeg kan ikke spore min pakke, er der noget galt?\nVær opmærksom på, at du i de fleste tilfælde først vil kunne se data på din pakke, efter at transportøren har scannet den ind i deres system - det vil typisk være om aftenen samme dag som du har modtaget sporingsnummeret.\nBEMÆRK: Har du fået dit sporingsnummer efter kl 15:00 kan det ske pakken først afhentes og scannes af transportøren næste hverdag til aften.\nLeverer i til Grønland, Færøerne og Island?\nJa, vi sender med PostNord til Grønland, Færøerne og Island. Levering sker med FLY og koster altid 349 DKK, uanset hvor mange varer du bestiller. PostNord oplyser leveringstiden til at være ca. 2-6 hverdage.\nBemærk: Når du kommer til betalingen skifter alle priser til at være eksklusiv moms, og told og moms vil blive opkrævet af PostNord ved levering.\nPå 80% af alle varer finder du en størrelsesguide som er unik for den enkelte vare. Se hvordan du bruger størrelsesguiden her\nI har ikke min størrelse, kan i skaffe den?\nDet kan i nogle tilfælde lade sig gøre, kontakt os på mail info@army-star.eu\nJeg er i tvivl om varens egenskaber\nHar du set vores beskrivelse, detaljer og materialer? Vi har på størstedelen af vores varer en grundig beskrivelse af varen og dens egenskaber fordelt på 3 tabs i bunden af siden.\nKrymper tøjet i vask?\nBomuld krymper med ca. 1-6% og polyester krymper ikke. Bemærk dog nogle modeller allerede er vasket (washed) og krymper derfor minimalt.\nVaren er midlertidig udsolgt, kommer den på lager igen?\nI nogle tilfælde kommer varen på lager igen og andre er varen udsolgt permanent. Du er velkommen til at kontakte os på mail info@army-star.eu, for at få en mere præcis dato.\nDu kan i mange tilfælde, skrive dig op til at få besked, når varen er på lager igen. Vælg din farve og størrelse og indtast din email i det felt som fremkommer.\nJeg har modtaget min ordre, men en vare er defekt\nSend IKKE den defekte vare retur uden aftale med vores kundeservice, da vi ikke har mulighed for at genkende din reklamation eller refundere returfragt som du selv har betalt.\nTag et billede af den defekte vare og upload det sammen med en beskrivelse i denne reklamations formular\nSend IKKE den forkerte vare retur uden aftale.\nTag et billede af den forkerte vare, gerne hvor stregkode eller varenummer er synlig og upload det sammen med en beskrivelse i denne reklamations formular\nHvordan ombytter jeg?\nDu skal sende de varer du vil ombytte retur til os inden 30 dage. Når vi har modtaget din returordre tilbagebetaler vi beløbet for de varer vi har modtaget til den betalingsmetode du benyttede ved bestilling inden for 14 dage. Det er op til dig om du vil bestille de nye varer med det samme eller vente til du har fået pengene tilbage.\nDu returnerer ved at sende dine varer tilbage til os inden for 30 dage efter modtagelsen. Når vi modtager varerne tilbagebetaler vi beløbet for de modtagne varer til det, ved bestilling, benyttede betalingsmiddel.\nHar i modtaget min returpakke?\nVi behandler oftest alle returordrer næstkommende hverdag efter modtagelsen. Det hjælper ikke at rykke os, vi behandler alle returpakker så hurtigt vi kan. I travle perioder kan der gå op til 14 dage fra modtagelsen før den behandles. Hvis du har sendt din returordre som en pakke kan du med fordel tjekke dit sporingsnummer og se om vi har modtaget den.\nKan jeg aflevere min pakke hos jer?\nDu er velkommen til at aflevere din pakke i vores reception på Nannasgade 28, 2200 København N. Der er åbent man-fre 10-15, men bemærk, at du ikke får en kvittering ved afleveringen og der ikke kan ombyttes direkte eller refunderes kontant. Du skal pakke varen i en pose eller lignende, samt vedlægge returskemaet som medfulgte i pakken. Du vil senest modtage en bekræftelse på e-mail i løbet af 3-5 hverdage efter indlevering.\nHvorfor har jeg stadig ikke fået pengene indsat på min konto?\nDu skal regne med, at der går 2-5 hverdage inden du kan se beløbet på din konto efter du har modtaget en bekræftelse på mail fra os. Ved MasterCard og lignende kan du have en kreditaftale hvilket gør, at beløbet først er tilgængeligt i næste kreditperiode. Din kortudsteder/bank kan oplyse nærmere omkring dette.\nNej, vi er udelukkende en internetshop og driver kun kundeservice og lager fra vores adresse. Det er derfor desværre ikke muligt at se, afhente, eller bytte varer på vores lager.\nHar I et fysisk katalog?\nNej. Vores udvalg bliver hele tiden større, og et katalog vil derfor aldrig være fyldestgørende for produktsortimentet.\nHvordan køber jeg et gavekort ?\nDu kan købe et gavekort her\nJa, du kan tilmelde dig her\nHar du nogle forslag eller kommentarer til forretningen, skal du være meget velkommen til at kontakte os på info@army-star.eu\nVi bestræber os på at besvare alle henvendelser inden for 12-24 timer.\nDu kan skrive til os info@army-star.eu eller ringe på +45 88 27 67 87 alle hverdage 10.00-12.30 & 13.30-16.00


I den tid, hvor Jens Frederik Bastrup var direktør for Skanderborg Forsyning, gennemgik forretningen en stor udvikling. Det skulle ikke være et traditionelt forsyningsselskab. Virksomheden skulle varetage kerneopgaven – at levere drikkevand i høj kvalitet og håndtere spildevand på en ordentlig måde – samtidig med, at den skulle se mulighederne, udvikle sig og leve op til omgivelsernes mange krav.\nForsyningsselskabet har under Jens Frederik Bastrups ledelse, fra 2009 til 2020, bragt innovation ind i forretningen. Han forvandlede selskabets rene driftsfokus til noget nyt og værdiskabende, bl.a. gennem involvering af borgere i co-creation og i samarbejde med kommunen som både ejer og myndighed.\n”Lige pludselig var vi ikke længere udelukkende nogen, som der blev tænkt på, når der var et problem. Vi var nogen, der var med til at skabe værdi. Vores rolle som forsyningsselskab ændrede sig til at blive en værdiskabende ting,” fortæller Jens Frederik Bastrup, der i begyndelsen af 2020 blev ansat som direktør ved Silkeborg Forsyning.\nDet er ikke forkert at sige, at Michael N. Wilkens har været med til at facilitere denne forandring. Han har over flere omgange hjulpet både bestyrelsen og organisationen med at udvikle sig i en innovativ retning. Endvidere har PinPointers været på banen i forhold til processer med partnere og kolleger i vandbranchen.\nFor at skabe et fundament for forretningstænkning og innovation blev han inviteret ind i organisationen med Samarbejdsudvalg, ledergruppe og stabsmedarbejdere for at introducere dem for Business Model Canvas samt en række af de bedste værktøjer indenfor forretningsinnovation. Han kørte processer, der mundede ud i initiativer, der blev sat i spil, f.eks. salg af ydelser til private vandværker.\n”Der var stor tilfredshed med værktøjerne og dét, at man efter workshoppen stod med konkrete planer til eksekvering,” fortæller Jens Frederik Bastrup.\nSenere hjalp Michael N. Wilkens med at udarbejde virksomhedens anden strategi. Han kørte en proces sammen med bestyrelsen og ledergruppen. Den resulterede i en fælles formuleret ambition med fire must win battles for Skanderborg Forsyning og strategiske mål/KPI’er. De fire must win battles for virksomheden var:\nMed det udgangspunkt blev der med deltagelse af nøglemedarbejdere og ledere kørt to workshops i organisationen, der satte handling bag de fire must win battles. Til sidst sørgede han for at hjælpe organisationen med at præcisere det i konkrete handlingsplaner, så alle vidste, hvilken vej man skulle gå.\nEt brugbart output\nDa Jens Frederik Bastrup præsenterede idéen om en strategiproces for sin bestyrelse, blev han mødt med forbeholdende spørgsmål. Nogle havde dårlige erfaringer fra tidligere og var bange for, at det blot blev til ”sniksnak og smagen-på-ord”, frem for en i egentlig forstand givtig proces.\n”Fordi jeg havde mødt Michael før, kunne jeg love dem, at det her fører til konkrete handlinger. Vi bliver udfordret, og vi får lov til at blive en del af processen. Når vi kommer ud af det, så ved jeg, at vi har et konkret produkt, vi kan stå på mål for. Vi har formuleret en ambition. Vi har formuleret nogle konkrete must win battles, nogle konkrete indsatser og nogle konkrete mål, så vi ved, hvordan vi når derover til,” fortæller han.\nEfterfølgende udtalte bestyrelsen samstemmende, at det virkelig havde været en god proces – netop fordi de fik et brugbart output.\nSåledes er Jens Frederik Bastrup godt tilfreds med de strategi- og innovationsprocesser, som PinPointers kørte, dengang han var direktør for Skanderborg Forsyning.\nProcesserne hjalp Jens Frederik Bastrup med at forvandle de spændende idéer til håndgribelige projekter med et klart strategisk sigte.\n”Michael har muliggjort, at strategiarbejdet ikke bare blev noget højtflyvende, som man hver fjerde eller tiende år kigger på og pudser af. Man sidder ikke og smager på ord omkring ’vision’ og ’mission’ og alt det, som bare er skåltaler og ord,” fortæller Jens Frederik Bastrup. ”Nej, det her har gjort afstanden mellem at forstå, hvor man skal hen, over til eksekveringen kortere. Samtidig sikrer det faktisk det ejerskab og det engagement blandt de aktører, man nu har med. Til sidst har det også muliggjort mine strategiske ændringer og gjort min forandringsledelse nemmere. Det er helt klart.”


Del ikke dine hovedtelefoner med andre - michaelfrank.dk\nMine tanker på nettet\nEt fornuftigt parkeringsselskab til virksomheden\nBenyt KBH som et andet sted\nFind den rette ejendomsservice\n12/08/2015 - michaelfrank\nDel ikke dine hovedtelefoner med andre\nJeg arbejder i reklamations afdelingen hos et større teleselskab, og bruger headset på arbejdet. De hovedtelefoner jeg fik udleveret da jeg startede havde jeg det meget svært ved at bruge. Nu arbejder vi 3 holdskift, vores telefoner er åbne 24/7.\nDet betyder at hver arbejdsstation bliver brugt af 3 forskellige personer, det betyder så igen at vi er 3 om at dele et headset. Det lokale vi sidder i kan godt blive meget varmt, specielt om sommeren. Jeg ved ikke lige hvad de tænkte på da de installerede klima anlægget, men de har sikkert valgt den billigste løsning, fordi det kan slet ikke følge med på varme dage hvor solen står lige på vinduerne.\nEn anden ting er at mange af de kunder der ringer ind, er rigtig sure og skælder os huden fuld, fordi der er problemer med deres telefon linje.\nJeg kan egentlig godt forstå mange af kundernes frustrationer, vores produkter holder ikke hvad de lover, et typisk eksempel på en for kreativ marketingafdeling. Forståeligt eller ej, det er aldrig rart at blive skældt ud for noget men ikke er skyld i, det kan godt få en til at svede lidt.\nVarmen i lokalet og at man bliver lidt ophidset over at man bliver skældt ud, hele tiden gør man sveder en del.\nSå en varm dag jeg kom på arbejdet og overtog lige efter min kollega, lagde jeg mærke til at min hovedtelefon var våd. Jeg kunne ikke rigtigt forstå det, så jeg lugtede til dem. De var våde af sved, våde af en anden mands øre sved. Det var godt nok det klammeste jeg havde været ude for. Jeg gik direkte ud på toilettet for at kaste op, og blev der i 20 minutter for at tænke situationen igennem, jeg kunne simpelthen ikke tage dem på.\nEfter 20 minutter, gik jeg hen til min supervisor, og sagde at jeg havde fået et ildebefindende, og måtte tage hjem, det kunne han godt forstå, han sagde at jeg var helt hvis i hovedet..\nJeg tog selvfølgelig ikke hjem, men jeg tog ud og købte bedste hovedtelefoner jeg kunne få, som jeg så kunne bruge på arbejde, så jeg ikke skal dele øre sved med andre i fremtiden.\n©2020 michaelfrank.dk - Powered by WordPress & Alpha Forte


Vision – Shikha Gupta\nIndisk Bollywood Dans\nMeditationer / visualiseringer\nMin vision er, at vores børn vokser op med balance og harmoni i dem selv, med kærlighed til sig selv og kærlighed og rummelighed til andre, for derved at være med til, at skabe en verden med fred og kærlighed og en verden som er forbundet.\nJeg tror på, at for at vores børn vokser op som hele, kærlige, fredsfyldte mennesker, skal de have balance i krop, sind og hjerte. Det får de igennem yoga og mindfulness og mindful coaching og derved kan vi forebygge, at børn går ned med stress eller depression og de kan lære at rumme sig selv og derved rumme andre omkring dem.\nMin mission er, at alle børn skal vokse op med yoga og mindfulness, så det bliver naturligt for dem, at mærke deres krop, deres sind og deres hjerte.\nVoksne skal have have redskaber til at skabe denne ro og kærlighed for dem selv, deres børn og børn i verdenen ved hjælp af mindfulness og coaching.\nKærlighed forbinder os i verden og jeg tror på, at coaching og mindfulness, hjælper os med at blive bevidste omkring vores kærlighed til os selv, og dem omkring os og lærer os, hvordan vi handler udfra vores værdier.\nDet er vigtigt at give dette videre til vores børn, du kan aldrig starte for tidligt. Vi kan forbinde os selv og hele verden med bevidst medfølelse og kærlighed.\nHusk det starter med dig <3\nCopyright © 2019. Shikha Gupta All rights reserved


Tanker i forbindelse med tildelingen af DOF’s ærespris for 2019 | Babelfisken\naf Signe Lyng | maj 2, 2020 | Nyheder og begivenheder | 0 Kommentarer\nAf Helle Thomsen Dalgaard, April 2020\nEn opringning – og så gik tiden … og den går stadig!\nTænk hvis jeg dør, før jeg bliver fejret! Det vil da være svært ærgerligt, synd for jer, synd for mig. Heldigvis vil mine oversættelser leve videre, og det er i princippet det, det handler om. Det gik jeg og tænkte over i coronatågernes påske, hvor død og opstandelse ikke kunne undgå at indtage mit sind. Men tænk hvis jeg havde fået DOF’s ærespris, og vi ikke havde været angrebet af farvestrålende smukke virusser, så havde jeg ikke kunnet starte så dramatisk, men jeg kunne jo så for eksempel være blevet dræbt i trafikken. Det er der så ikke de store chancer for nu, da jeg ikke kommer så meget nede i Århus by, for slet ikke at tale om andre byer.\nEn underlig tid, og en forunderlig oplevelse, som startede med, at jeg så et ukendt mobilnummer på telefonen og skrev den sms, som jeg altid skriver: ”Hvem er du, og hvad vil du?”. Der kom ingen respons, og så ”krakkede” jeg, og så var det sørme Ulla L, vores revolverskydende formand, der havde ringet, og så blev jeg naturligvis nysgerrig. Jeg ringede op til hende på vej ud til det ugentlige fredagsvinterbad i Jomsborg-vikingeklubben, det var d. 28. februar, jeg glemmer det aldrig (og jeg er ellers ved at være lidt ramt på korttidshukommelsen). Ulla L. svarede, sagde noget med, at det var godt jeg ringede, hun sad inde på Kulturstyrelsen med Erik Skyum Nielsen, og de ville gerne fortælle mig, at jeg var årets DOF-æresprismodtager. Hun var langt væk, de var langt væk, det hele var meget langt væk, først kunne jeg slet ikke forstå, hvad Ulla sagde, men da det endelig bangede igennem, var min spontane respons: ”Hvorfor det?”\nDu får lige Erik Skyum, sagde Ulla, og da var jeg allerede ved at smelte ud over sædet. Og Erik Skyum sagde ting om mit oversættervirke, om mangfoldighed og bredde, og han nævnte navne, som nærmest er en del af mig: digteren Vladimir Vysotskij og den moderne russiske prosas grande dame Ljudmila Petrusjevskaja, den bulgarske kalejdoskopiske Georgi Gospodinov og den ukrainske roman-rapper Sergij Zjadan.\nErik Skyum talte, jeg begyndte at forstå, at det virkelig var mit oversætterværk, der var blevet belønnet, at kolleger havde peget på mig, og udvalget havde besluttet. Det var for meget, aldrig i mine livskabte dage havde jeg dog forestillet mig, at dette kunne ske. Jeg flød ud over sædet i vores mini, gemal Preben klappede mig på hovedet: ”Rolig nu, rolig nu”, og han spurgte, om jeg var sikker på, at jeg kunne klare at hoppe i det kolde vand med det overophedede hoved, hans fingre foldede sig om. Men jeg skulle bade, og jeg skulle bare ned i de kolde bølger og dæmpe tankemylderet.\nUlla havde sagt, at jeg ikke skulle lade nyheden flyve ud i verden, før man havde komponeret en pressemeddelelse, og at jeg kunne kontakte Jeppe Naur, da der også skulle findes en dato for officiel prisoverrækkelse. Så blev Jeppe Naur syg, så blev styrelsen corona-nedlukket, og tiden gik, og der kom ikke nogen pressemeddelelse, og det hele blev uvirkeligt.\nDa det så blev tid for vores månedlige oversætterstambord i Aarhus, tirsdag d. 10 (vi nåede det lige), og da der ikke var nogen pressemeddelelse, ringede jeg til Ulla og spurgte, om jeg dog ikke kunne fortælle den glædelige nyhed til kollegerne, så jeg kunne give en lille én. Og det fik jeg lov til. Og jeg læste et par digte, og vi snakkede lidt om dette og hint. Pressemeddelelsen modtog jeg d. 23. marts, da var jeg begyndt at føle hele processen absolut drømmeagtig. Men så fik Jeppe Naur gang i kalenderen, og den officielle begivenhed blev fastsat til 14. april, og ja – det blev så også til u-virkelighed, og nu flagrer alting rundt i virusvinden.\nVærket – udløber af et godt studium\nMen – det er rigtigt, jeg har fået prisen, TAK FOR DEN! Og jeg kan glæde mig over, at det jeg gennem årene har kæmpet for og hæget om, leget med og ind i mellem forbandet, det er blevet set, det har sat et aftryk, det har gjort en forskel åbenbart. Jeg er meget glad for de formuleringer i pressemeddelelsen, der slår på mit formidlingsgen, om jeg så må sige: ”Hun er også en fremragende formidler af den kultur, hun oversætter fra”. Jeg har ganske rigtigt skrevet meget om russisk og bulgarsk litteratur og kultur, og jeg har stået fast på små efterord til mine oversættelser, aldrig forord, men en sløjfe i enden til de læsere, der måtte ønske lidt mere viden. Ordet ildsjæl er brugt, og det varmer, ikke fordi ilden er ved at dø ud, men fordi mange års utrættelig kamp nu honoreres. Hvor er jeg dog glad.\nMin samlede værksliste er ikke voluminøs som de fleste andre pristageres, til trods for min ikke ringe alder. Jeg har fra sidst i 1970’erne og frem til 2009 oversat i min fritid, i weekender og i ferier. Jeg havde et dejligt boghandlerjob, der tog sit udgangspunkt i mit studiejob i Akademisk Boghandels slaviske afdeling (boghandlen på ÅU). Denne afdeling blev jeg leder af i 1978, da jeg blev kandidat ved at afslutte mit bulgarskstudium. Boghandel med indbygget vidensdeling var min hovedbeskæftigelse frem til 2009.\nStudierne – formidlingsforståelse\nJeg startede på russiskstudiet i 1964. Vi lærte tidligt på studiet formidlingens kunst, begyndende med at man skulle forklare folk, at man ikke behøvede at være kommunist for at læse russisk. Der var masser af foreteelser, man kunne interessere sig for, ud over det politiske. Jeg skal lige tilføje, at jeg startede på studiet ud fra ønsket om at læse klassisk russisk litteratur, men blev fanget ind af 1920’ernes eksperimenterende kunstliv, og jeg endte med at blive totalt involveret i moderne russisk litteratur, kunst & kultur. Siden kom den moderne bulgarske litteratur til. Og jeg har for øvrigt aldrig oversat noget klassisk litteratur, hverken fra russisk eller bulgarsk, lige bortset fra små citater. Jeg vil det moderne.\nHelle Dalgaard med Georgi Gospodinovs Melankoliens fysik ved den danske udgivelse i 2017.\nFra august 1968 til juni 1969 var jeg på et studieophold ved MGU, Moskvas Statsuniversitet, et stipendium der var funderet i kulturaftalen mellem Sovjetunionen og Danmark. Det ophold gjorde det klart for mig, at jeg havde en moralsk forpligtelse til at viderebringe min viden, til at oversætte, overflytte, videregive noget af alt det, der gemte sig i den moderne sovjetlitteratur, og som ingen skrev om. For det var ikke bare en sort-hvid tilstand lig med totalitær kunst kontra dissidentkunst, der var masser af vedkommende og rigtig god prosa, som oftest kun trykt i tidsskrifter, litteratur der befandt sig i et grænseland. Men den var der. Og den blev trykt.\nDet gode ved russiskstudiet var, at der var en frugtbar kontakt på tværs af årgangene, i meget højere grad end på de andre filologiske studier. Man blev trukket med, hvor tingene skete, og blev tidligt kastet ud i formidlingsfunktionen. Blandt andet udgav de studerende på slavisk institut en publikation: ”Khronika”, under kyndig styring af daværende magisterstuderende Kjeld Bjørnager, senere lektor og Tjekhov-drama-oversætter par excellence. I ”Khronika” fik jeg mine første oversættelser trykt – publikationen blev til ved hjælp af spritduplikator, nogen husker nok, hvad sådan en dims var for noget. Samizdat i Sovjet, samizdat på slavisk, det var en markedsplads, og vi håbede, at nogle forlag ville bide på. Vi boltrede os og videregav vores viden via oversættelser. Det gav mulighed for seriøst at prøve kræfter med oversætterkunsten, vi vidste, at vi var forpligtede, for teksten blev læst af eventuelle interessenter. Der var bud efter os russiskstuderende til tolkeopgaver og oversættelsesopgaver, og vi sprang ud i det med begge ben. Ikke alle engagerede sig så meget som jeg, for de fleste var det en del af studiet. For mig blev det en last. Jeg fik færten af den fede fornemmelse, det giver at omsætte en russisk tekst til dansk. Her opstod glæden ved at kæmpe med en tekst og videregive originalens stemme, det var en stor udfordring og en stor tilfredsstillelse, når det lykkedes.\nBifaget bulgarsk kom ind på lystavlen som en nødløsning, og hvor har jeg dog været glad for, at jeg valgte den løsning. Det har givet mig så utrolig mange anderledes oplevelser. Oprindelig plan var kunsthistorie, men det blev for uoverskueligt, med barn og arbejde i boghandlen. Og et sommerkursus i Sofia i 1972 slog hovedet på sømmet. Dengang ansatte man jo rask væk undervisere, hvis der var kunder i butikken, altså studerende, og der kom tre kunder til bulgarsk, Man ansatte en ekstern lektor, Pirinka Penkova Pedersen, bosiddende i Odense. Hun tændte min interesse for den moderne bulgarske litteratur og blev siden ”støttepædagog” på min første romanoversættelse fra bulgarsk, Guldets pris.\nJeg havde brugt meget tid og mange ord og salgstricks under russiskstudiet over for forlag og tidsskrifter med diverse forslag. Hos Gyldendal var der ikke noget at komme efter, der var man kun interesseret i Solsjenitsyn, hvilket naturligvis var af uovertruffen betydning, men man kunne måske have forsøgt at udvide horisonten lidt. Men nej. Vindrose var mere åben, men, men, men … Erik Vagn Jensen var jo også på venstrefløjen. Tænk, sådan var reaktionerne.\nOg det var det elendige, at litteraturen blev spejlet i ideologiens spejl. Forlagene så propaganda i din sjæl, når du skrev, at her var der faktisk noget rigtig god moderne russisk prosa. Jeg erindrer, hvor rasende jeg blev, da jeg fik negative svar på en henvendelse til forskellige forlag om Andrej Bitov, som jo siden blev et topnavn. Han var ikke dissident, men var sprogekvilibrist og en enestående behersker af æsopsproget, som gjorde at hans ”uskyldige” prosa rummede to planer. Sidenhen lykkedes det heldigvis Per Dalgaard at overtale Gyldendal til at udgive Bitovs storværk Pusjkinhuset (1988)\nMange var forsøgene, jeg vil her lige nævne Ljudmila Petrusjevskaja, som jeg mødte i 1972, og som overhovedet ikke kunne trykkes i Sovjet, hun var en absolut outsider. Hun skrev ikke konkret om politiske materier, kritiserede ikke direkte systemet, men hun skrev noveller om mennesker, der i ”det bedste af alle samfund” levede i en ussel virkelighed, udsigtsløs og grå, det kunne man ikke trykke i Sovjet, fordi hun viste, at samfundet ikke var, hvad det udadtil gav sig ud for at være, hun viste at mange mennesker var ulykkelige. Men hendes prosa var heller ikke spændende for danske udgivere, fordi det manglede det direkte politiske udsagn.\nDet store held for mig og for andre oversættere fra ”mærkelige sprog” dengang i 1970’erne var, at Århus var blevet hjemsted for en enestående institution, et kommunalt forlag, som havde en redaktør, Carsten Koed Hansen, der ville udgive anderledes litteratur. Han havde næse for ting, der var substans i, han ville vise danske læsere, at der var andet end anglo-amerikansk litteratur. Som nogle vil huske, lykkedes det Husets forlag at udgive flere nobelpristagere, før de fik prisen, såsom Czeslaw Milosz, Wislawa Szymborska og Tomas Tranströmer.\nSergij Zjadan og Helle Dalgaard med dansemusik i høretelefonerne på LiteratureXchange 2018.\nJeg kom med i en bulgariensgruppe, og så kørte Orientekspressen. Vi var faktisk tre oversættere den gang, Gunnar Nissen (multitalent med både bulgarsk & serbokroatisk), Erika Knudsen (magister fra Slavisk Institut i Århus) og mig selv. Carsten Koed bad os komme med forslag til udgivelser, vi skulle argumentere for vores valg, og så skulle der oversættes. Hvad kan\nman ønske sig mere! At det så blev en anelse mere kompliceret (økonomi og den slags mindre detaljer), kommer vi ikke ind på her.\nHvor der ikke var udkommet noget oversat fra bulgarsk siden år 1900, kom der nu en bølge, på 20 år otte bulgarske titler. Jeg fik i alt 4 bulgarske titler ud på Husets Forlag. Alle fik fine, og ind i mellem lidt aha-agtige anmeldelser. Min sidste bulgarske titel på Husets forlag: Georgi Gospodinovs En naturlig roman blev en bestseller til alles forundring, en totalt weird og kalejdoskopisk roman, med lokum, fluer og verdens tilstand som hovedtema. Meget u-bulgarsk og dog så hjerteskærende bulgarsk. (Læs den! – Blev sidenhen genudgivet af Jensen & Dalgaard i min redigerede udgave).\nSå kom også den (sovjet)russiske stemme ud i æteren. Med sin uforlignelige koldblodighed besluttede Carsten Koed efter min oversættelse af Guldets pris, at nu skulle der laves guld, forlaget skulle simpelthen udgive Vladimir Vysotskij, den russiske, fandenivoldske digter, trubadur og skuespiller, som indtil videre på et ikke-slavisk sprog kun var udkommet i DDR i et lille hæfte. Carsten Koed havde læst om denne kultperson, der konstant balancerende på knivsæggen i sine tekster. Jeg tror Carsten spejlede sig lidt i denne ”oprører”. Og jeg sprang ud i det med begge ben, Til marv og ben (1984) blev den danske titel, mit forslag. 12 sange blev gjort sangbare og sat på noder af Lars Forchhammer, københavnsk russist. Forlagssucces, to oplag, heraf det første på 1000 eksemplarer. Det er den bog, der har givet mig flest bibliotekspenge. Jeg rødmer lidt, når jeg nu ser oversættelsen, der er lidt vel mange karkluderim, som også en af anmelderne skrev, jeg havde været meget tro mod teksten, der har jeg med tiden lært at give slip.\nVladimir Vysotskij og jeg udkæmpede en hård kamp, blandt andet smadrede jeg min meget fine elektriske IBM-skrivemaskine, dyrt indkøbt i begyndelsen af ’80-erne ved at hamre næverne ned i tastaturet i raseri over hans ind i mellem noget ”besværlige” passager. Maskinen gik til skrot, men alt endte godt, hø-hø.\nDer har været mange dramatiske oplevelser i forbindelse med de forfattere, jeg mødte og gerne ville oversætte eller skulle oversætte eller havde oversat.\nEn af de mere skelsættende tildragelser fandt sted i forbindelse med min hjemrejse fra en måneds forskerophold i Moskva midt i 1970’erne, hvor jeg havde set en del til forfatterinden Ljudmilla Petrusjevskaja, som levede en kummerlig tilværelse med en dissidentmand, der var syg, to sønner, der var præget af situationen og en nyfødt lille pige. Hun skrev sine ætsende, sorte, sociale, urealistisk realistiske noveller til skrivebordsskuffen om natten og levede af sine oversættelser fra polsk, samt noget tv-arbejde.\nJeg fik nogle af hendes noveller med i bagagen, da jeg skulle tilbage til DK, med henblik på at forsøge at få et dansk forlag til at se lyset – de blev gemt mellem min snavsede underbukser. Jeg rejste med tog Moskva – København, direkte forbindelse via Warnemünde – Gedser, gennem Hviderusland, jeg havde masser af bagage og ingen vestlig valuta. Ved grænsen mellem Hviderusland og Polen blev jeg tilbageholdt med bagagen, og alt blev grundigt undersøgt. Jeg ventede længe i et indelukke og kom så op til tre strenge herrer, der sad i halvmørke, med et spotlight på stolen, hvor jeg skulle sidde. De tre KGB -mænd fandt breve fra nogle dissidentkunstnere, som jeg skulle videresende fra Danmark, de blev naturligvis konfiskeret, men det var ikke nok. KGB-folkene blev ved, og så fandt de novellerne. ”Ahaaa! Hvad har vi her? Ved De ikke, at det er ulovligt at udføre den slags, hvor skal det trykkes?” Der stod ikke engang hendes navn på teksterne, men de havde helt tjek på, at de havde fundet, hvad de ledte efter. Jeg forklarede, at det skulle oversættes, ikke trykkes på russisk, der var ikke tale om nogen omgåelse af det sovjetiske trykkemonopol. Men – sket var sket, hun fik ubehageligheder, og jeg kunne ikke få indrejse tilladelse i to år.\nLjudmila Petrusjevskaja og Helle Dalgaard på Louisiana Literature 2015.\nDer er mange kuriøse tilfælde, kun lige til sidst lidt pral: Blaga Dimitrova, bulgarsk digter, en klog kvinde, i sine unge dage brændende kommunist, i sin sene alder aktiv i den først stille, siden mere markante opposition, udkom på Husets forlag i 1986 med digtsamlingen Stemmen i min oversættelse. Hun blev i 1988 inviteret til Husets Forlags litteraturfest ”Litteraturen på Scenen” , hvor Balkan skulle være i centrum, og pludselig fik jeg en opringning fra hende, ret exceptionelt. Hun snublede over ordene: ” Helle, helt kort, jeg kommer ikke til festivalen, Levtjev vil ikke lade mig rejse”. Ljubomir Levtjev var formand for Den Bulgarske forfatterforening, en skrækkelig pamper. Jeg aftalte med Carsten Koed, at jeg skulle ringe til manden og slå i bordet. Og det gjorde jeg, jeg sagde noget om, at hvis Dimitrova ikke fik udrejsetilladelse, ville vi kontakte pressen (Carstens hofnummer) og klage via Det Danske Kulturministerium. Levtjev var hysterisk (og sikkert beruset), han råbte, at han var en meget bedre digter end Dimitrova, jeg skulle bare oversætte ham, så ville han komme, jeg lagde røret på. Få dage efter ringede Blaga Dimitrova og sagde: ”Jeg kommer. Jeg får udrejsepas. Levtjev har sagt ja! Jeg ved ikke, hvad der er sket!” Men det vidste jeg. Totalt absurd. Og jeg græd af glæde.\nSidenhen lukkede Husets Forlag, jeg havde en lang pause som oversætter, hvor jeg primært var boghandler og skrev lidt artikler, og så kørte oversætterbussen igen fra 2009, hvor universitetsboghandlens slaviske afdeling lukkede. Siden da har jeg været heltidsoversætter, jeg er langsom, men har et dejligt flow, det har været en fed oplevelse at kunne koncentrere sig om teksten oven på mange års staccato-oversættelser, som jo er tidskrævende, fordi man, hver gang man sætter sig med teksten, nærmest skal starte forfra. (Og det var også trælst for gemalen indimellem).\nEfter 2009 indledte jeg et samarbejde med tidligere lektor ved slavisk institut Svetlana Shuvalova, hun er min sparringspartner på det russiske, hun er så god til dansk, at hun kan forstå mine problemer i det russiske, og vi finder vejen sammen. Vi hygger os med ordene, skændes lidt ind i mellem og nyder en rejemad eller andet ved mit og Prebens spisebord, som også er mit arbejdsbord.\nEn dag i december måned i 2014 blev jeg kontaktet af forlaget Jensen & Dalgaard, og det forlag har jeg været knyttet til lige siden. Det er så stor en fornøjelse at opleve deres entusiasme og arbejdsomhed og at følge deres spændende udgivelser inden for mange genrer, ikke mindst deres oversættelser fra de ”sjældne” sprog (reklame, reklame). De henvendte sig til mig om en russisk roman, (som jeg ikke ville oversætte, jeg siger nej tak til tekster, der ikke er mig), og jeg foreslog dem noget bulgarsk: Georgi Gospodinov – Melankoliens fysik. Og derved blev det!\nOg jeg fortsætter med at oversætte til jeg dør, eller i hvert fald så længe hoved og fingre kan, forhåbentlig mange år endnu, for der er så mange tekster, der fortjener at nå ud til de danske læsere.\nBlaga Dimitrova: Profeti\nTil Konstantin Pavlov\nOrdets time vil slå,\nSandheden vil tromme\nsom forårsregn på et bliktag.\nOrdenes floder vil stige\nopad, opad, tilbage til kilden.\nSten vil gå i skred,\nog hver vil være sin vægt værd.\nTræer vil briste i gråd\nog røre ved stjernerne med de afskårne fingre.\nOg alle løgne vil blive\nMen det bliver ikke en blodig hævn,\ndet bliver en blodtransfusion\nmed ordets skalpel.\nFra samlingen Stemmen, Husets forlag 1986\nZinklarprisen til bulgarsk forfatter | Babelfisken - […] I morgen modtager den bulgarske forfatter Georgi Gospodinov Zinklarprisen for sine noveller. På dansk kan man læse novellesamlingen Blinde…\nGodt nyt : Helle Dalgaard modtager DOF’s ærespris 2019 | Babelfisken - […] Læs Helle Dalgaards tak for prisen her. […]\nÆresprismodtagere fejret | Babelfisken - […] ved at læse tekster i både original og oversættelse af selvsamme Gospodinov. Læs i øvrigt her hendes tanker ved…


Dungeon Crawl Classics: The People of the Pit – hold 2, anden spilgang | Stemmen fra ådalen – en blog om rollespil og historie\n← Curse of Strahd – Druiderne ved Yesterhøj\n[HelCon] Dice Off! De internationale terningelege for terningkastere og kaste-gilder →\nThe People of the Pit er også en pulp novelle fra 1918 af Abraham Merrit – find den på gutenberg.net\nDet kan synes kringlet, og det er kringlet, men jeg er i gang med at spille samme scenarie, The People of the Pit, med to forskellige grupper. Den ene gruppe spiller med D&D 5th edition, og der har vi spillet to gange (runde 1, runde 2), og den anden gruppe spiller med Dungeon Crawl Classics, hvor de fører deres karakterer videre fra intro-scenariet, og her har vi spillet en gang (runde 1), og nu følger fortsættelsen.\nSiden sidst, hvor vi blot nåede et kort forløb, er selskabet på vej videre ned i afgrunden. Gruppen er ikke fuldtallige, da vi mangler to spillere, men hver spiller har mellem en og fire karakterer, så der mangler ikke folk i selskabet, da de vover sig ned i dybet.\nSelskabet går på indersiden af en kæmpe afgrund på en smal afsats. De når til den første stendør, som de undersøger, og derefter presser op (første gruppe valgte at passere døren og fortsætte langs afsatsen videre i dybet), og de kommer ind i et ildelugtende kammer. Her er en solid stank røgelse, men det er mindre slemt ind de giftige svovldampe, som rejser sig fra afgrunden. Frem af mørket springer pludselig en kultist i sin grå kutte og angriber den første af vore helte. Det bliver til en kort kamp, da et critical hit giver indre blødninger i maveregionen (vil automatisk dø i løbet af d5 timer, men døde af sine andre sår inden da), og i stedet forsøger de ormeagtige indvolde at forvolde skade på vore helte men uden succes.\nRummet, kultisten skjulte sig i, indeholder et alter med fire, sorte stenæg og et messing røgelseskar. Stenæggene kastes i afgrunden, og en nærmere undersøgelse af alteret (succesfuldt search check) afslører skuremærker i gulvet. Selskabet ligger to og to sammen og skubber alteret til side. Bag det er en åbning på 1m x 1m (dette er en hemmelig dør – hvis spillerne søger efter den og ruller succesfuldt, får de ikke at vide, at der er en hemmelig dør, men de får en ledetråd, der peger mod, hvad de skal gøre for at finde noget; det er en stil, jeg godt kan lide). Inde i mørket er en gang fyldt med spindelvæv og et mylder af edderkopper. En halving med en fakkel sendes ind for at undersøge mørket bedre, og halvingen opdager til dels at korridoren løber parallelt med rummet, og der er kighuller, så man kan kigge ind i det lille kammer, og til dels løber korridoren en helt andre retning, indtil den slår et knæk.\nSelskabet kravler alle ind i gangene, og mens de bevæger sig af sted, fortsætter jeg jævnligt med at rulle 1d20 for at se, om nogle af edderkopperne bider med deres gifttænder, men det sker heldigvis ikke). Pludselig svinger en kniv frem af væggen – halvingen havde overset en skjult fælde, og han får kappet sit hovede af, som nu tumler hen over gulvet (skaden var nok til at dræbe halvingen, og det blev beskrevet som en halshugning). Hele selskabet fortsætter gennem den blodpøl, som halvingen har efterladt i den smalle gang, og snart fortsætter eventyret, men så forsvinder selskabets fældefindende tyv spontant.\nTyven er faldet gennem en åbning i siden af den smalle korridor og tumlede ned i mørket. Her er der noget stort og tungt, som skraber mod klippen. Tyven vælger at forlade sin post og i stedet sniger han sig rundt langs væggen famlende af sted i mørket. Det fører ham ind i en drypstensgrotte, hvor dråberne ekkoer gennem mørket, og et sted dybt ind i mørket er en lyskilde.\nImens fortsætter resten af selskabet den smalle passage med edderkopperne. Da gruppen render ind i endnu en klinge skjult i væggen, som sårer deres rejsefører, bleslutter de sig for, at det mere sikre er at kurre videre ned i dybet. De vender tilbage til slisken og kurrer ned til det sidste punkt, deres karakter blev opsplittet.\nGrotten ved sliskens fod afslører en flere meter høj grotte med en udgang i den fjerne ende. I midten af grotten er et dybt hul, og i midten af det hul er en gigantisk tentakkel, som svajer frem og tilbage, og på den er monteret en rebstige!\nHandlingen krydsklipper frem og tilbage mellem den ensomme tyv, som udforsker drypstenshulerne og selskabet, der er på vej ned af slisken, og som befinder sig i tentaklens rum. I drypstenshulen kommer tyven i kamp med en basilisk, og da resten af selskabet bevæger sig herind, konfronteres de af endnu en basilisk, og det kommer til en dramatisk kamp, hvor flere er ved at forstene, og hvor gruppens kriger står med et spejl i den ene hånd og en daggert i den anden, mens han forsøger at forstene væsnet med sit eget blik og stikke den ned med sin daggert.\nDet er en kamp, hvor flere bliver lammede og begynder at forstene, og hvor der kommer flere critical hits og fumbles i spil, og hvor jeg ruller utroligt mange 1’ere på min skade – terningerne slås fremme i det åbne, så spillerne kan se de sparsomme resultater – men det lykkes heltene at fælde de to basilisker med horn af guld, men gruppen mister undervejs deres tyv, og karakter nummer 2 omkommer.\nEfter den dramatiske kamp er klokken blevet mange, og vi indstiller spillet, da det er et passende punkt at gøre holdt på. Samme sted holdt vi også med D&D spilgruppen under deres første spilgennemgang.\nDCC-karakterer er meget svagere end D&D 5th karakterer, og tempoet i kampene er derfor lavere, idet de rammer oftere forbi på deres angreb. Kampen mod de to basilisker to længere tid, fordi det var sværere at skade dem. Det er en sigende forskel på de to regelsystemer, og DCC er mere blodigt for heltene af samme grund, da flere af dem blot har 2-5 hit points, hvilket nemt får slået dem ihjel.\nSidst vi spillede, havde vi den ulempe, at kampen udspillede sig på en smal kant, så kun de første kunne angribe fjenden, hvilket gjorde det mindre sjovt for de spillere, hvis karakterer blot var i venteposition. Denne gang havde vi den ulempe, at basiliskernes blik lammer og langsomt forstener folk, og de spillere, hvis karakterer er fanget af den effekt, har ikke meget at tage sig til. Rent spilmekanisk er det en nifty effekt, at basiliskernes blikke ikke automatisk forstener folk, men at basiliskernes blikke gør det gradvist, hvis de kan få lov at opretholde deres blikke, og ellers mister folk midlertidigt deres karakterer frem for permanent, som en forstening ville have resulteret i.\nEn stor del af DCC-spillet er dets mange tabeller, som indfører noget tilfældigt kaos i næsten hver runde, som giver os noget at forholde os til, og ellers beriger fiktionen med kulør – eneste ulempe er, at vi skal lave en del opslag i regelbøgerne konstant; vi burde nok installere app’en til spillet, så vi får lettere adgang til critical-tabellerne – og det er sjovt med de tilfældigheder.\nDen ene præst opnåede misbilligelse fra sin guddom, Cthulhu (jeps, den Cthulhu), med sin forsøg på at heale i et væk, at han fik pålagt en quest, hvor han skal ud og helbrede de syge og svage, og indtil da har han en straf på alle sine healing forsøg.\nTyven fik givet den ene basilisk et nyrestød via et backstab (som automatisk udløser et critical hit), så basilisken næsten døde og tabte en tur, hvilket gav gruppen en chance for at vinde kampen. Derefter døde tyven desværre.\nInden da havde tyven været ramt af en critical hit, hvor basilisken slyngede tyvens våben gennem drypstensgrotten med et voldsomt slag fra sit horn.\nPræsternes Command Word spells udtrykte sig første gang ved en tordnende buldren, der fik korridoren til at skælve og drys faldt fra loftet. Anden gang var det flammende bogstaver i luften, som lyste lokalet op. Paralyse-formularen var sorte tentakler, som snoede sig om præstens spyd.\nEn critical hit på kultisten ødelagde hans indvolde, så han ville være blødt til døde, hvis han ikke allerede var blevet hugget ned forinden.\nEn anden critical hit fra monstrene, lamslog troldmanden, der svingede vildt om sig med sin fakkel, så han blev initiativmæssigt sidst i runden.\nKrigeren brugte sin Mighty Deed evne til at udføre ekstra seje handlinger. I det her tilfælde at forstene basiliskerne med deres eget blik, idet han holdt et spejl oppe mod deres øje med sin ene hånd og stak dem med en daggert i sin anden hånd. Mighty Deed er en evne, der inviterer krigere til at lave seje ting i kamp og legitimere dem med, at Mighty Deed mekanikkerne gør det muligt. Scenarieteksten siger intet om, at man kan forstene basilisker med spejle, men det er noget, som bare passer godt ind i genren, og det er vigtigt, at man som spilleder følger spillernes oplæg på dette område.\nFlere tabeller! Flere tilfældigtheder! Det er Dungeon Crawl Classics styrke. Svagheden ved spillet har pt. været, at scenariets få puzzles er ikke særligt spændende, fælder dukker op ud af det blå, og monstre er primært noget, som blot angriber og skal have tæsk. Der er ikke nogen at snakke med, og i den henseende sker alt rollespil internt i gruppen. Til gengæld har vi den spøjse situation, at de mange ekstra karakterer gør, at spillerne får givet deres karakterer personlighed for at skelne mellem dem. Til gengæld indsnævres antallet stødt i takt med at de kradser af. Begge spilgange med dette modul har kostet to karakterer livet.\nJeg ser frem til at opleve flere tabeller i brug, og det er nok muligt, jeg lader gruppen ‘overnatte’, så gruppens magiker har sine spells i brug igen – dem vil jeg gerne se mere til – og måske giver vi level 1-karaktererne et ekstra level for at se mere af systemet i brug?\nDette indlæg blev udgivet i Adventure Game, Dungeon Crawl Classics, Rollespil og tagget Critical Fumble, Critical Hit, DCC, Dungeon Crawl Classics, Rollespil, rpg, Tentakler, The People of the Pit. Bogmærk permalinket.\n3 svar til Dungeon Crawl Classics: The People of the Pit – hold 2, anden spilgang\n22. august, 2017 kl. 10:05 am\nlad os bare putte et level på og se hvad der sker ved det\n22. august, 2017 kl. 23:04 pm\nDet kommer vi nok til at gøre. Jeg tror, det bliver interessant på den ene eller den anden måde.\nPingback: Dungeon Crawl Classics: The People of the Pit – hold 2, tredje spilgang | Stemmen fra ådalen – en blog om rollespil og historie\nMorten Greis til Call of Cthulhu: Edge of Darkn…\nTinna til Call of Cthulhu: Edge of Darkn…\nKategorier Vælg kategori … Rollespilsblog (8) absindth (1.063) Anmeldelse (96) Blogstafet (1) Con (260) Con2 (15) ConUnion (4) Fastaval (141) HelCon (46) Forum (9) Hyggecon (6) Knudepunkt (3) RopeCon (1) Viking-Con (73) Genrer (473) Action (13) Brætspil (73) Djævelen for enden af scenariet (3) Du er helten (6) eventyr (21) horror (43) Intrige (7) Investigation (43) OldSkool (197) Science fiction (128) Bughunters (32) Fantasy Physics (2) Imperiet (2) Transhuman (2) Tegneserie (8) historie (127) Bersærker (3) Folketro (26) Gengangere (3) Maren (1) Vampyr (12) Zombie (1) Hemmelig historie (6) Julen i gamle dage (7) Krønike (6) Rollespilshistorie (56) Humor (49) Hvis filmcitater var rollespil (25) Hvis litteratur var rollespil (1) Hvis musikanmeldelser var rollespil (5) lolkobolds (3) Julekalender på bloggen (106) Projekt Julegave (25) Kickstarter (35) læsegruppe (12) Læsestof (14) Playground Magazine (1) podcast (23) RPGaDay (19) dungeons & dragons (2) Fantasy Flight Games (1) Nyheder fra rollespilsfronten (2) pen and paper (1) Rollespil (1.731) Adventure Game (919) 2d20 (1) Mutant Chronicles 3rd (1) Robert E. Howard’s Conan (1) Star Trek Adventures (1) A Song of Ice and Fire (1) Advanced Fighting Fantasy (4) AGE (3) Alternity (1) Star*Drive (1) Amazing Engine (1) Bughunters (1) Ars Magica (5) Basic Roleplaying (153) Call of Cthulhu (131) Delta Green (85) ElfQuest (1) Nephilim (19) Blue Planet (1) Chill (1) D&D (546) 13th Age (5) Adventures in the East Mark (1) Al-Qadim (11) Castles & Crusades (3) D&D Next (133) Curse of Strahd (29) Tomb of Annihilation (55) D&D Stranger Things (1) Dark Sun (15) Darokin-kampagnen (7) DragonLance (27) Dungeon Crawl Classics (20) Dungeonesque (1) In Search of Adventure (22) Lamentations of the Flame Princess (5) Legends & Labyrinths (9) Min reservekampagne (18) Night's Dark Terror (35) Pathfinder (5) Starfinder (1) Planescape (19) Ravenloft (11) Spelljammer (12) Temple of Elemental Evil (14) The Black Hack (1) Troldmandskampagnen (79) Dangerous Journeys (1) Earthdawn (17) Eclipse Phase (2) Fading Suns (16) Gumshoe (20) Ashen Stars (3) Night’s Black Agents (5) Trail of Cthulhu (10) Bookhounds of London (5) GURPS (30) Transhuman Space (21) In Nomine (1) Lone Wolf Adventure Game (3) My Little Pony (2) Numenera (11) Paranoia (7) Polaris (1) Shadowrun (4) Shadows of Esteren (3) Splittermond (1) Star Frontiers (1) Star Wars (13) Age of Rebellion (2) Tales from the Floating Vagabond (1) Teenage Mutant Ninja Turtles & Other Strangeness (1) The Dark Eye (2) The End of the World (1) The One Ring (16) The Whispering Vault (1) TORG (2) Traveller (13) Warhammer Fantasy (30) Danske rollespil (61) Evighedens dal (2) Familie & Ære (3) Fantasy Workshop (1) LEF (2) Magasinet Saga (1) Magi og sværd (2) Med ild og sværd (1) MYTIKA (2) Ulvevinter (26) Hjemmelavede spil (357) Eventyrere & Elefanter (30) Reiziger/Østindisk kompagni (5) Fimbulfrost (28) Fortællinger fra stationsbyen (2) Hjemmebrygget D&D basic 5th (243) Dalen (18) Hinterlandet (167) Du er helten … i Hinterlandet (1) Hinterlandet ekspert (10) Kejserstaden (6) Landsbyen (4) Kineserier (8) Legenden om …/Ascalon (16) Meta-Rollespillet (1) Meta-scenarie (2) Periiden: TekGardisterne (5) Realtime rollespil – Eye of the Beholder (1) Rollespil i det 21. århundrede (1) Vandrekonkurrence (7) indie (365) 3:16 (6) A Penny for My Thoughts (1) Agon (1) Annalise (3) Apocalypse World (12) Dungeon World (2) Tremulus (7) Blades in the Dark (5) Bliss Stage (1) Burning Wheel (23) Burning Empire (6) Mouse Guard (15) Torchbearer (3) Classroom Deathmatch (2) Cold City (2) Contenders (4) Covenant (2) Covert Generation (2) Dead of Night (2) Dirty Secrets (1) Dogs in the Vineyard (2) Don’t rest Your Head (4) Dread (1) Fate (7) FATE Accelerated (1) Mindjammer (1) Fiasco (1) Hot War (1) In a Wicked Age (5) InSpectres (1) It’s Complicated (2) Kingdom (2) Lacuna (2) Lady Blackbird (6) Old Mesilla (1) Legends of Alyria (1) Lovecraftesque (2) MicroScope (7) Mortal Coil (15) Murderous Ghosts (2) My Life with Master (5) Nicotine Girls (2) Noumenon (1) Perfect (1) Polaris (9) Primetime Adventures (7) S/Lay w/Me (1) Shock: Social Science Fiction (6) The Clay that Woke (4) The Shab al-Hiri Roach (1) The Shadow of Yesterday (37) Trollbabe (3) Zombie Cinema (1) Liverollespil (59) Memoratoriet (8) Reenactment (3) Middle-Earth Role Playing (1) Nordisk rollespil (59) Age of the Tempest (1) Alien RPG (1) Coriolis – Mörkret mellan stjärnorna (7) Forbidden Lands (17) Itras by (7) Nørwegian Style (4) Spelet om Morwhayle (3) Svavelvinter (4) Symbaroum (2) Tales from the Loop (6) Vaesen (9) roll20 (1) Sværd & trolddom (7) Rollespilartikler (471) Bipersonsspil (13) Ensemble (4) Dungeondesign (62) Efterspilsrapport (105) Gæsteoplæg (21) Kampagnedesign (122) Husregler (47) Værktøjer (10) Mekanik (61) Spildesign (161) Brætspilsdesign (9) Kamp (12) Spilleder (21) Spillederfilosofi (2)\nArkiver Vælg måned august 2021 (1) juli 2021 (5) juni 2021 (8) maj 2021 (7) april 2021 (7) marts 2021 (5) februar 2021 (8) januar 2021 (12) december 2020 (11) november 2020 (8) oktober 2020 (6) september 2020 (4) august 2020 (8) juli 2020 (6) juni 2020 (4) maj 2020 (8) april 2020 (9) marts 2020 (5) februar 2020 (10) januar 2020 (5) december 2019 (2) november 2019 (9) oktober 2019 (12) september 2019 (5) august 2019 (8) juli 2019 (7) juni 2019 (4) maj 2019 (9) april 2019 (11) marts 2019 (5) februar 2019 (9) januar 2019 (7) december 2018 (3) november 2018 (7) oktober 2018 (9) september 2018 (5) august 2018 (4) juli 2018 (5) juni 2018 (8) maj 2018 (8) april 2018 (3) marts 2018 (5) februar 2018 (5) januar 2018 (7) december 2017 (28) november 2017 (8) oktober 2017 (6) september 2017 (5) august 2017 (8) juli 2017 (5) juni 2017 (5) maj 2017 (4) april 2017 (5) marts 2017 (6) februar 2017 (5) januar 2017 (11) december 2016 (27) november 2016 (7) oktober 2016 (5) september 2016 (5) august 2016 (25) juli 2016 (5) juni 2016 (7) maj 2016 (6) april 2016 (4) marts 2016 (8) februar 2016 (10) januar 2016 (4) december 2015 (27) november 2015 (9) oktober 2015 (11) september 2015 (6) august 2015 (6) juli 2015 (8) juni 2015 (10) maj 2015 (8) april 2015 (7) marts 2015 (10) februar 2015 (10) januar 2015 (7) december 2014 (39) november 2014 (10) oktober 2014 (9) september 2014 (8) august 2014 (6) juli 2014 (7) juni 2014 (15) maj 2014 (4) april 2014 (5) marts 2014 (9) februar 2014 (10) januar 2014 (11) december 2013 (26) november 2013 (11) oktober 2013 (10) september 2013 (7) august 2013 (9) juli 2013 (12) juni 2013 (9) maj 2013 (10) april 2013 (5) marts 2013 (9) februar 2013 (7) januar 2013 (9) december 2012 (36) november 2012 (11) oktober 2012 (6) september 2012 (8) august 2012 (11) juli 2012 (7) juni 2012 (12) maj 2012 (20) april 2012 (11) marts 2012 (9) februar 2012 (8) januar 2012 (14) december 2011 (31) november 2011 (18) oktober 2011 (10) september 2011 (19) august 2011 (13) juli 2011 (8) juni 2011 (13) maj 2011 (18) april 2011 (12) marts 2011 (15) februar 2011 (11) januar 2011 (18) december 2010 (18) november 2010 (16) oktober 2010 (13) september 2010 (13) august 2010 (16) juli 2010 (12) juni 2010 (18) maj 2010 (17) april 2010 (17) marts 2010 (24) februar 2010 (11) januar 2010 (13) december 2009 (10) november 2009 (14) oktober 2009 (7) september 2009 (12) august 2009 (19) juli 2009 (10) juni 2009 (7) maj 2009 (12) april 2009 (12) marts 2009 (10) februar 2009 (6) januar 2009 (17) december 2008 (14) november 2008 (14) oktober 2008 (13) september 2008 (7) august 2008 (13) juli 2008 (5) juni 2008 (9) maj 2008 (8) april 2008 (11) marts 2008 (12) februar 2008 (7) januar 2008 (15) december 2007 (12) november 2007 (11) oktober 2007 (17) september 2007 (10) august 2007 (12) juli 2007 (7) juni 2007 (7) maj 2007 (12) april 2007 (11) marts 2007 (10) februar 2007 (6) januar 2007 (9) december 2006 (1)\nHinterlandet: Tre huse - Oplæg til City Crawl


Kommunen anker dom for svigt af Jytte, der blev misbrugt af sin far: 'En uværdig beslutning' | Trekantområdet | DR\nIncestoffer må vente på sin erstatning. Hun skal nemlig være prøveklud i landsretten.\n53-årige Jytte Jensen fra Vejle bliver nu tvunget til at gennemgå hele hendes fortid med svigt og misbrug i hjemmet. Vejle Kommune har nemlig anket dommen, som ellers blev dømt til hendes fordel i byretten. (Foto: Annette Jespersen DR Trekanten)\nAf Mathias Juul Petersen og Thomas Gammeltoft-Pedersen\n22. nov. 2019 kl. 17.28\nEn kvindes mere end 30 år lange kamp for oprejsning i en omfattende sag om misbrug i hjemmet kunne have fået sat sit endelige punktum tirsdag aften.\nI stedet blev et flertal i Vejle Byråd enige om at anke byrettens dom om erstatning. Og Jytte kan se frem til endnu engang at skulle gennemgå det, der skete for mange årtier siden.\nSom børn i 70'erne og 80'erne blev Jytte Jensen og hendes søster udsat for overgreb af deres far. Overgrebene var hyppige, og først da Jytte Jensen selv meldte faren, blev han dømt.\nI 1986 fik han 2,5 års fængsel.\nI 2011 fik Jytte Jensen diagnosen posttraumatisk stress syndrom (PTSD) og gik på førtidspension.\nJytte Jensen begyndte at søge aktindsigt i sine gamle sagsfiler og fandt ud af, at der havde været en række advarselslamper, der skulle have blinket, inden hun selv anklagede og fik sin far dømt for overgrebene.\nBlandt andet da hun i en kort periode var på børnehjem, hvor børnehjemmet meldte til kommunen, at der foregik noget i Jytte Jensens hjem, og hun alligevel blev sendt tilbage.\nI september 2019 begyndte retssagen, hvor Jytte Jensen krævede 2,2 millioner kroner fra Vejle Kommune for tort og tabt arbejdsfortjeneste.\nI midten af oktober 2019 var Jytte Jensen og Vejle Kommune i byretten, hvor byretten dømte til Jytte Jensens fordel og afgjorde, at Jytte Jensen skulle have 300.000 kroner i erstatning fra Vejle Kommune.\nDen 20. november stemte byrådet i Vejle Kommune om, hvorvidt sagen skulle ankes. Afstemningen endte 19 mod 12 til fordel for at anke sagen.\nSagen skal nu i landsretten, hvor det skal afgøres, hvorvidt dommen bliver stadfæstet eller ej.\n53-årige Jytte Jensen blev igennem en årrække i sin barndom udsat for seksuelle overgreb af sin far. Overgrebene var hyppige og stoppede endeligt i midten af 1980'erne.\nI 2018 vedtog Folketinget, at sager om misbrug af børn ikke kan blive forældede, og det fik Jytte Jensen til at lægge sag an mod Vejle Kommune, som, hun mener, har svigtet hende ved ikke at gribe ind overfor misbruget, som kommunen ifølge hende havde fået advarsler om.\nDet var byretten enig med hende i, men nu har et flertal i byrådet altså stemt for at anke sagen.\nJytte Jensen modtog resultatet af afstemningen i enrum af Vejle Kommunes borgmester Jens Ejner Christensen (V).\n- Det blev jeg meget ked af. Jeg tænkte på otte års kamp. Otte år mere virker jo uoverskueligt. Men jeg må jo tage det med. Selvom det er svært, siger Jytte Jensen.\nBorgermester Jens Ejner Christensen var en af dem, der stemte for, at sagen skulle ankes.\nHan fortæller, at det var en svær sag at afgøre, men at sagen skal videre i systemet, fordi den kan danne præcedens for lignende sager i fremtiden.\nDet er en forkert og uværdig beslutning. Den her sag skulle ikke ankes, og Jytte har lidt nok.\nSøren Peschardt, Gruppeformand, Socialdemokraterne\n- Der er jo en række forskellige faktorer, der spiller ind, så derfor har jeg valgt at stemme for, at sagen skal ankes. I og med at det er den første sag af den her karakter, er der nogle helt bestemte principielle ting, der skal prøves ved en højere retsinstans.\nDet principielle ligger i, at Jytte Jensens sag er den første af sin slags, siden forældelsesfristen trådte ud af kraft. En dom til fordel for hende vil derfor åbne døren for andre ofre for misbrug i hjemmet i sager, der ligger mange år tilbage.\n- Jeg tænker ikke så meget over, at jeg egentlig er en prøveklud. Men nu ved jeg også, at min sag var med til at lave den lov om omkring forældelsesfrist, siger Jytte Jensen.\nSøren Peschardt er ærgerlig over, at det ikke lykkedes Socialdemokratiets 11 medlemmer af byrådet at blive enige om ikke at anke. Normalt stemmer politikerne overens med en partilinje i de konkrete sager, men i denne sag havde partierne besluttet, at man måtte stemme frit efter sin egen overbevisning.\nSådan fordelte stemmerne sig omkring ankesagen\nDe stemte for at sagen skulle ankes:\nVenstre: Borgmester Jens Ejner Christensen, gruppeformand Christoffer Melson, Peder Hummelmose, Niels Clemmensen, Gitte Frederiksen, Lars Schmidt, Per Olesen, Hans Hoffenzetz, Gerda Haastrup Jørgensen og Thyge Havgaard Bjerring.\nDansk Folkeparti: Gruppeformand Kenneth Fredslund, Karl Erik Lund og Svend Erik Nielsen.\nSocial Demokraterne: Dan Skjerning, Alex Vejby Nielsen, Henning Dam og Mustapha El-Ahmad.\nKonservative: Kim Hesel.\nRadikale Venstre: Torben Elsig-Pedersen.\nI alt: 19 stemmer.\nDe stemte imod at sagen skulle ankes:\nSF: Gruppeformand Lone Myrhøj, Morten Kristensen og suppleant Brian Bruhn.\nSocial Demokraterne: Gruppeformand Søren Peschardt, Martin Jensen, Martin Sikær, Azra Hasanbegovic, Morten Skovlund, Johnny Beck og Arne Poulstrup.\nKonservative: Gruppeformand Dan Arnløv.\nLiberal Alliance: Anja Daugaard.\nI alt: 12 stemmer.\nFire socialdemokrater stemte for, at sagen skulle ankes, og havde de fulgt gruppeformanden, var sagen ikke gået i landsretten, da stemmetallet i givet fald havde heddet 16-15 til fordel for ikke at anke.\nVejles Viceborgmester Dan Arnløv (C) stemte også imod, at sagen skulle ankes. Han mener, at Jytte Jensen har været nok igennem. - Jeg synes, at sagen har kørt længe nok for Jytte Jensen. Jeg synes, hun skal have fred. Jeg synes, at kommunen skal tage ansvar, siger han.\nJytte Jensen giver ikke op\nSelvom Jytte Jensen blev ked af afgørelsen, fortsætter hun sin kamp.\n- De skal jo bare vide derude, at jeg ikke er en, der bare giver op. Hver sten bliver vendt, indtil vi ikke kan komme længere. Hvis jeg skal til EU-domstolen, så er det den vej, jeg må gå. Jeg stopper ikke, før jeg ikke kan komme længere.\nSamtidig tænker hun meget over, at hendes sag kan blive brugt til at hjælpe andre.\n- Det viser sig jo, at selvom min sag er fra 80'erne, så foregår tingene stadig i dag, hvor kommunerne bare lukker øjnene. Så jeg håber da efter den her sag, at de lytter til de advarsler, de får, som de ikke gjorde i min sag.\nHvis jeg skal til EU-domstolen, så er det den vej jeg må gå. Jeg stopper ikke, før jeg ikke kan komme længere.\nMere end 300 mennesker står i kø til retten\nTilbage i september snakkede DR med Børns Vilkår, der kunne fortælle, at de siden 2012 har haft kontakt med 381 forskellige mennesker, der ønskede at anlægge lignende sager som Jytte Jensens mod de forskellige kommuner.\n- Det er klart, at det her har været et område, som der ikke har været særlig meget juridisk praksis på, så hver eneste sag af den her slags giver os mere viden om, hvor de juridiske grænser for de her sager går, og det giver os bedre mulighed for at vejlede de mennesker, der søger hjælp hos os, sagde Ingrid Hall, juridisk seniorkorrespondent, dengang til DR.\nEn dato for sagens gang i landsretten er ikke fastsat endnu.\nSøren Peschardt (politiker)|